Comisiynydd Plant Cymru eisiau cadw’r ysgolion ar agor – Golwg360\nComisiynydd Plant Cymru eisiau cadw’r ysgolion ar agor\nSally Holland yn galw am gyhoeddi’r dystiolaeth wyddonol y tu ôl i gau ysgolion\nMae Comisiynydd Plant Cymru, Sally Holland, wedi galw ar Lywodraeth Cymru i gyhoeddi’r “dystiolaeth wyddonol sydd yn sail i’r penderfyniad” i gau ysgolion.\nDdoe (dydd Iau, Rhagfyr 11), cyhoeddodd y Gweinidog Addysg, Kirsty Williams, y bydd pob ysgol uwchradd a choleg addysg bellach yn symud at ddosbarthiadau ar-lein o ddydd Llun (Rhagfyr 14) ymlaen.\nA heddiw (dydd Gwener, Rhagfyr 11) mae cynghorau Caerdydd, Ceredigion, Abertawe a Bro Morgannwg wedi cyhoeddi eu bod yn cau eu hysgolion cynradd yn gynnar.\nBydd disgyblion yn cael eu haddysgu ar-lein am weddill y tymor.\n“Nid dyma’r penderfyniad cywir”\nMae Comisiynydd Plant Cymru o blaid cadw’r ysgolion ar agor.\n“Ar yr un diwrnod ag y cyhoeddodd y Cenhedloedd Unedig y dylid osgoi cau ysgolion yn genedlaethol ar bob cyfrif, a bod buddion cadw ysgolion ar agor yn trechu popeth arall, nid dyma’r penderfyniad cywir i blant a phobl ifanc Cymru,” meddai Sally Holland\n“Dw i heb weld y cyngor gwyddonol sy’n cefnogi’r penderfyniad heddiw, na chwaith yr asesiad ar yr effaith fydd hyn yn anochel yn ei gael ar ein pobl ifanc.\n“Dw i hefyd heb weld eglurhad o’r penderfyniad i bobl ifanc fydd yn cael eu heffeithio gyda’r penderfyniad yma ar fyr rybudd.\n“Dw i ddim yn medru cefnogi’r penderfyniad ar hyn o bryd.\n“Dw i’n annog y Llywodraeth i gyhoeddi ar frys ei hasesiad o ystyriaethau ar hawliau plant a’r dystiolaeth wyddonol sydd yn sail i’r penderfyniad yma.”\nY Ceidwadwyr yn cyhuddo Llywodraeth Cymru o “negeseuon cymysg a dryslyd”\nWrth drafod y datganiad y bydd ysgolion uwchradd a cholegau yn cau ddydd Llun (Rhagfyr 14), dywedodd Gweinidog Addysg Cysgodol y Ceidwadwyr Cymreig, Suzy Davies AoS:\n“Dyma enghraifft arall yn ystod yr ychydig ddyddiau diwethaf o negeseuon cymysg a dryslyd yn dod o’r llywodraeth yma, ac nid yw’n ystyried gwahanol gyfraddau heintio ledled Cymru.\n“Mae wythnos olaf tymor y Nadolig bob amser yn amser arbennig mewn ysgolion cynradd.\n“Fodd bynnag, roedd y Prif Weinidog, ddydd Mawrth, yn swnio’n amheus ynghylch a fyddai plant ysgolion uwchradd yn wirioneddol fwy diogel gartref, er bod cyfraddau trosglwyddo uwch ymhlith disgyblion hŷn.\n“Yr wyf yn rhannu ei bryderon ynglŷn â’r demtasiwn i gymysgu y tu allan i’r ‘swigod’ a ffurfiwyd mewn ysgolion, yn enwedig gan fod y cynnydd diweddar yn amlwg iawn ymysg pobol ifanc.\n“Heddiw, mae’r Gweinidog Addysg, sy’n plygu i bwysau gan undebau athrawon, sydd fel petaent yn dominyddu addysg yng Nghymru, wedi cymryd safbwynt gwahanol.\n“Hoffwn pe bai wedi gwrando ar arweinwyr ysgolion a fyddai’n dweud wrthi na allwch newid ysgol uwchradd gyfan i ddysgu ar-lein dros nos.\n“Does dim dwywaith bod y sefyllfa’n ddifrifol mewn rhannau o Gymru, ond byddai’n well gen i gael ymyriadau wedi’u targedu lle bo angen, nid gwaharddiad cyffredinol arall.\n“Mae llwyddiant dysgu ar-lein, a dweud y lleiaf, wedi bod yn dameidiog ledled Cymru.”\n‘Gweithwyr y Gwasanaeth Iechyd ar eu gliniau’\nNaw mis fewn i’r pandemig, mae undeb nyrsio yn erfyn ar y cyhoedd i gadw at y rheolau\ngan Lleu Bleddyn, 11 Rhagfyr 2020\nYsgolion cynradd Ceredigion i gau yn gynnar\nMae’r penderfyniad hwn yn lleihau’r potensial y bydd disgyblion yn gorfod hunan-ynysu dros y Nadolig, yn ôl y cyngor\ngan Huw Bebb, 11 Rhagfyr 2020\nGalw ar Gyngor Sir Gâr i roi “sicrwydd” i ysgolion am eu dyfodol\n'Cyfle am drafod cadarnhaol a sail lewyrchus i addysg Gymraeg yn yr ardal' medd Cymdeithas yr Iaith


Coleg Iâl yn hyrwyddo Hyfforddiant Ar-lein mewn Iechyd a Diogelwch Asbestos - Coleg Cambria\nColeg Iâl yn hyrwyddo Hyfforddiant Ar-lein mewn Iechyd a Diogelwch Asbestos\nCroesawodd Coleg Iâl gynrychiolwyr o’r Awdurdod Gweithredol Iechyd a Diogelwch (HSE) i roi cyflwyniad ar bwnc – Pecyn Dysgu Galwedigaethol ar Asbestos – a luniwyd i alluogi athrawon i gyflwyno’r prif negeseuon am asbestos i fyfyrwyr mewn un wers.\nNod y rhaglen hanner diwrnod oedd hyrwyddo defnyddio’r Pecyn Dysgu Galwedigaethol ar asbestos i Ddarlithwyr a Darparwyr Addysg Galwedigaethol yng Ngogledd Cymru ac fe’i cynhaliwyd ym Mwyty Rendezvous Coleg Iâl.\n“Anogodd y digwyddiad ddarlithwyr lleol i gael a defnyddio pecyn dysgu arlein yr HSE,” meddai Frank Davies, Swyddog Amgylcheddol, Iechyd a Diogelwch Coleg Iâl. “Mae’n hollbwysig galluogi pob cenhedlaeth newydd o grefftwyr yn y sgiliau a’r wybodaeth ynghylch peryglon asbestos.”\nCanolbwyntiodd y digwyddiad ar annog darlithwyr coleg a darparwyr hyfforddiant galwedigaethol i gael a defnyddio pecyn dysgu arlein yr HSE. Wedi’i dargedu tuag at brentisiaid crefft yn yr ystod oed 16 – 19, lluniwyd y rhaglen i fod yn ddull effeithiol o roi gwybodaeth i fyfyrwyr ynghylch peryglon asbestos a’r rhagofalon angenrheidiol wrth weithio gydag asbestos.


Y Dyfodol Gwyrddach\nY Wlad a’r Dref\nMae'r rhan fwyaf o'r deunydd a geir ar y safle hwn yn cael ei ddiogelu gan hawlfraint y Goron oni nodir fel arall. Gellir atgynhyrchu'r deunydd a ddiogelir gan hawlfraint y Goron (heblaw'r arfbais frenhinol) yn ddi-dâl ar unrhyw ffurf neu gyfrwng heb ofyn am ganiatâd penodol. Gellir gwneud hyn ar yr amod bod y deunydd yn cael ei atgynhyrchu'n gywir ac nad yw'r cyd-destun yn gamarweiniol.\nPan gaiff unrhyw un o'r eitemau ar y wefan sydd o dan hawlfraint y Goron ei hailgyhoeddi neu ei chopïo, mae'n rhaid enwi ffynhonnell y deunydd a chydnabod y statws hawlfraint. Os cânt eu defnyddio at unrhyw ddiben arall, rhaid i chi ofyn am ganiatâd Llywodraeth Cynulliad Cymru.\nMae Cynulliad Cenedlaethol Cymru yn fodlon hefyd i ddefnyddwyr greu cysylltiadau hypertestun â'r wefan hon.\nI gael rhagor o wybodaeth am bolisi hawlfraint y Goron ac am drefniadau trwyddedu, darllenwch y canllawiau sydd ar wefan OPSI: http://www.opsi.gov.uk/advice/crown-copyright/copyright-guidance/index.htm\n© Hawlfraint y Goron 1999 – 2007


Mae’n weddol sicr bod Mary Williams yn un o’r rhai cyntaf i’w bedyddio yn y Bont drwy drochi mewn afon yn 1834, hynny yw y flwyddyn y corfforwyd Eglwys Carmel. Dyma gofnod y Parch Robert Roberts, gweinidog cyntaf Carmel\nCefais alwad i bregethu i ardal Pontrhydfendigaid yn y flwyddyn 1834. Dechreuais ar y mynydd : llawer yn dod i wrando a sŵn y gwynt i’w glywed a’i deimlo. Dechreuais fedyddio yno, ac roedd yn boeth ar Satan i glywed y canu. [Allan o lyfr ar hanes can-mlwyddiant Carmel gan y Parch T.R. Morgan]\nAr ôl y bedyddio cynnar ac yna corffori’r Eglwys, aeth yr aelodau ati i adeuladu ‘ty cymmwys i wasanaethu’r Arglwydd ynddo’. Cynhaliwyd y cyfarfodydd agoriadol yn yr addoldy cyntaf yn mis Rhagfyr 1837\nPregethwyd yng nghladdedigaeth Mary Williams gan y Parch J.T. Morgan (Thalamus), ar y geiriau "Pa ŵr a fydd byw ac ni wêl farwolaeth?" J.T. Morgan oedd y trydydd gweinidog yng Ngharmel. Mae’n debyg ei fod yn ŵr galluog fel bardd a darlithydd. Treuliodd gyfnod hir yn America ond yng Nghymru y claddwyd ef.\nRoedd John Maurice Davies o Antaron yn ŵr bonedd, yn perthyn i deulu y Richards o Benglais, a hefyd i’r Arglwydd Ystwyth o Danybwlch. Hefyd mae’n debyg ei fod â chysylltiad gwaed â Lewis Morris, Penbryn, Goginan. Cafodd rhan o’i addysg yn Rhydychen. Roedd yn fargyfreithiwr ac yn grwner i sir Ceredigion.\nYsgrifennodd ryw awdur, dienw, stori ddiddorol am Mary Williams yn cerdded tair milltir i lawr i shop Mary Morgan, Pontrhydfendigaid ar ddiwnod ei phenblwydd yn gant oed. Gofynnodd Mary Morgan iddi ‘Sut ydych chi’n teimlo heddi Mary Williams?’ Daeth yr ateb yn syth, heb oedi ‘Wel, wir, rwy’n dipyn cryfach yn dechre’r ail gant na’r un cyntaf’. [Welsh Gazette, Ionawr 1933]. Yn amlwg doedd Mary Williams ddim yn un oedd yn dioddef o Alzheimer’s\nRhan o fynyddoedd\nFe ysgrifennwyd mwy nag un cofiant i Mary Williams yn rhai o bapurau'r cyfnod. Mae dau gopi i’w cael yn LLGC (MS 6974) ond does dim nodyn yn dweud lle yn hollol y cyhoeddwyd hwy. Dyma grynodeb o’r ddau gofiant. Mae ychydig bach o anghysondeb yn y cofiannau, ond yr un darlun a geir gan y ddau ohebydd.\nYr olygfa o’r fan\nlle safai hen anedd\nYchydig dros dair milltir i'r dwyrain o Bontrhydfendigaid, ar y ffordd i Flaenglasffrwd, Penbwlch, Moelprysgau a Towyfechan, roedd yna, ar un adeg, hen anedd o'r enw Pant-y-carnau. Dyma gartref Mary Williams, neu Pali Pant-y-carnau fel y gelwyd hi yn yr ardal. Yn ôl hanes, roedd Mary Williams yn ddynes hynod, pan oedd ieuanc, am ei nerth a'i gwroldeb. Roedd yn fam i 23 o blant a bu byw nes yn 103 (104?) oed ; claddwyd hi ym mynwent Ystrad Fflur ar y pumed dydd o Ionawr 1876.\nBu hi a'i gŵr yn gwasanaethu am flynyddoedd lawer ym Mhantyfedwen, un o gartefi bonedd yr ardal sydd o fewn hanner milltir i Ystrad Fflur. Roedd Mary Williams yn fawr ei pharch ym Mhantyfedwen ac, yn wir, un o ddisgynyddion teulu Pantyfedwen (gwraig Mr J Maurice Davies, Plas Antaron, Aberystwyth) a wnaeth drefnu gofal i Mary Williams yn ei blynyddoedd olaf.\nMae'r llun isod wedi ei dynnu yn agos i'r fan lle safai Pant-y-carnau pan oedd Mary Williams yn byw yno. Yn syth o dan y tŷ roedd yr hen ‘hewl’ i fyny i Benbwlch ac ymlaen i Towyfechan a Moelprysgau. Heddiw mae'r ‘hewl’ hon wedi ei sarnu i raddau helaeth gan gerbydau mawr pedair olwyn ; yn anffodus mae’r cerbydau hyn yn torri'r hen arwyneb gan greu tyllau dŵr dwfn mewn mannau. Yn y llun mae afon Glasffrwd i'w gweld yn y pellter yn dechrau ar ei siwrnau i lawr y cwm i Ystrad Fflur ac yna ymlaen i ymuno ac afon Teifi.\nmarwolaeth Hen wraig 104 OED\nNid yn aml y gwelir tri ffigwr ar arch neb y dyddiau hyn, ond gwelwyd hynny yr wythnos ddiwethaf yn Sir Aberteifi. Cawsom y manylion mewn llythyr cyfrinachol. Pan oedd y flwyddyn 1785 yn ochneidio ar ei gwely angau ac yn tynnu ei thraed ati i farw, ac ar waith 1876 yn cael ei genedigaeth, yr oedd hen chwaer o'r enw Mary Williams, Pantyfedwen, yn ymyl Ystrad Fflur (Strata Florida), yn tynnu ei hanadl am y tro diwethaf yn y bywyd presennol. Claddwyd hi y Mercher canlynol, Ionawr y 5, ym mynwent yr hen Fynachlog. Pregethwyd yn ei chladdedigaeth gan Thalamus, oddiar y geiriau "Pa ŵr a fydd byw ac ni wêl farwolaeth?" Ei hoedran ar yr arch oedd 102, ond cafwyd allan wedi ei chladdedigaeth ei bod yn 104 oddiar mis Tachwedd. Merch oedd i Henry Morgans, Dolfawr, ger Trawscoed (Cross-wood), ac roedd yn hynod am ei nerth a'i gwroldeb pan yn ieuanc, a pharhaodd felly hyd i henaint ei llwyr orchfygu. Pan oedd hi gartref cyn priodi, yr oedd iddi bedwar o frodyr hynod o nerthol a chyhyrog ; ac un diwrnod aethant i ymryson codi pedwar mesur o wenith a sefyll yn y mesur. Wedi i'r brodyr fethu, aeth hithau yn ei thro i sefyll yn y mesur, a chododd y pedwar mesur i fyny i'w chefn. Un tro, syrthiodd pwn o wenith oddiar gefn y ceffyl, a gofynnodd i ddau ddyn ieuainc ei godi i fyny ac y buasai hithau yn dal pen y ceffyl. Gwnaeth y ddau ddyn ieuainc eu gorau, ond methasant. Gofynodd iddynt ddal pen y ceffyl a chododd y pwn gwenith i fyny heb gymorth un ohonynt. Ond dichon mai’r peth mwyaf neilltuol a wnaeth oedd cario dau fesur o haidd o ymyl Aberaeron i Bontrhydfendigaid, agos i ugain millitir o bellter, a phlentyn yn ei chôl, ac un arall dan ei gofal ; ac mae’r ffaith bod un dan ei gofal yn profi mai nid un bychan iawn oedd y plentyn a ddygai yn ei chôl. Adroddir llawer iawn o hanesion am ei nerth. Priododd ag un David Williams pan nad oedd ond tua deunaw oed. Treuliodd ei phriod lawer o flynddau o dan Mr Davies, gynt o Bantyfedwen, a chladdwyd ef tua 14eg mlynedd yn ôl. Yr oedd Mary Williams yn fam i 23 o blant, a chafodd 21 ohonynt faeth ganddi. Y mae pump o honynt yn fyw heddiw. Bedyddwyd a derbyniwyd hi yn aelod gyda'r Bedyddwyr tua dwy flynedd a deugain yn ôl. Yr oedd ei synhwyrau yn glir a digwmwl hyd y diwedd. Bu tyrfaoedd lluosog yn ei gweld o bryd i bryd, a llawer o'i hanes wedi ei ysgrifennu y naill dro ar ôl llall. Ond "pa ŵr a fydd byw ac ni wêl farwolaeth?" Syrthiodd hithau er cadarned oedd. Aeth hithau y ddiwethaf o'i chenedlaeth, ar ôl sefyll yn hir yng nghanol dieithriaid. Mrs Browning ddywedodd, ― 'But the licence of age has its limit : thou diest at last'\nA Centenary Biography - A Correspondent writes, -\n"Died January 1st 1876, Mary Williams, late of Pant-y-carnau near Pontrhydfendigaid, at the advanced age of 103. She was the mother of twenty-one children by the same husband. She visited the writer of these lines when she was ninety-six years of age, and desired him to take a memorandum of her early career. She was the eldest daughter of Harry Morgan, of Dolfawr farm, near Crosswood. About twenty years of age (deunaw medd rhai) she married David Williams, a farm servant, against her father's consent. She lived for many years in the parish of Lledrod, and from there they moved to Pant-y-carnau, near Pontrhydfendigaid. While her husband was with his companions at the reaping harvest in Herefordshire, she went with her youngest child in her arms, to Ystrad Teulo, near Llanrhystyd, for some barley, as there was no shop neither a storehouse for provision in her neighbourhood. She purchased two measures of barley at that farm, for 10s per bushel, and she carried the barley on her back to Mr David Morgan, miller, Pontrhydfendigaid, and without any rest on the road, a distance of fifteen miles, and the child in her arms. She mentioned many other of her feats, and of them I will only mention one. The overseer of her parish desired her to take one of the children, which was very unwell down to the Aberystwyth Infirmary (she called it 'Spencery') where she remained for a week. One of the officers desired her one morning to leave the Infirmary, as the child was much better. She started from Aberystwyth at 10 a.m., with the child (aged three years), and she had also an infant about twelve months. She carried one on her back and the other in her arms as far as Pantyfedwen, without any rest on the road, and completed the journey in four hours . . . She was the mother of twenty-one children, grandmother of eighty-five, and great grandmother to twenty-one. She never made use of tea and coffee and foreign provisions, only part-taking of milk, and broth of all kinds, and she smoked a good lot of tobacco in her time. Old Mary Williams was baptised in the River Teifi, by the late eminent minister, the Rev Robert Roberts, Pontrhydfendigaid and Swyddffynnon, when she was about twenty-seven years of age.\nMrs Williams had lived for many years past at Pantyfedwen (mwy na thebyg mai yn un o'r adeiladau oedd yn gysylltiedig a'r prif adeilad), the property of Mr J.Maurice Davies, of Antaron, Aberystwyth, having been attached to Mrs Davies' family since her childhood.


Tafod y ddaear coesyn garw - Wicipedia\nTafod y ddaear coesyn garw\nMath a rhywogaeth o ffwng yn nheulu'r Geoglossaceae yw'r Tafod y ddaear coesyn garw (Lladin: Geoglossum fallax; Saesneg: dim enw Saesneg). 'Tafodau'r Ddaear' yw'r enw ar lafar ar y grwp mae'r ffwng yma'n perthyn iddo, ond nid yw'n derm gwyddonol. Yn gyffredinol maent yn fach, yn dywyll eu lliw, ac yn debyg i lawer o dafodau gydag uchder o 2–8 cm. Mae'r teulu Geoglossaceae yn gorwedd o fewn urdd y Geoglossales.\nMae gan Tafod y ddaear coesyn garw ambell aelod arall yn y teulu hwn, gan gynnwys y canlynol:\nSafonwyd yr enw Tafod y ddaear coesyn garw gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Tafod_y_ddaear_coesyn_garw&oldid=9945747"\nNewidiwyd y dudalen hon ddiwethaf ar 21 Mawrth 2020, am 17:27.


Aduniad i berthnasau 460 milion oed o Gymru a Gwlad Belg | Amgueddfa Cymru\nCasgliadau Erthyglau Aduniad i berthnasau 460 milion oed o Gymru a Gwlad Belg\nAduniad i berthnasau 460 milion oed o Gymru a Gwlad Belg\nDidymograptws, grapolit 'trawfforch' o fath sy'n gyffredin yn y ddwy ardal.\nPricyclopyge, trilobit cefnforol â llygaid mawr sydd â dosbarthiad eang ym Mhrydain a gogledd-gorllewin Ewrop;\nTarian pen Ormathops, trilobit dyfnforol sy'n gyfyngedig i Fohemia.\nLlanvirn Farm, Abereiddi, Sir Benfro\nTua diwedd y 19eg ganrif, dechreuodd Henry Hicks, llawfeddyg o Dyddewi, ymddiddori yn hen greigiau gogledd Sir Benfro ac, ymhen amser, daeth yn arbenigwr rhyngwladol. Ym 1881, galwodd greigiau Bae Abereiddi yn 'Grŵp Llanvirn', ar ôl fferm gerllaw. Erbyn heddiw, mae'r enw'n cael ei gydnabod yn rhyngwladol ac fe'i gwelir mewn cyhoeddiadau daearegol ym mhedwar ban byd — tipyn o beth i fferm fechan ar arfordir gwyntog Sir Benfro.\nBu staff yn Amgueddfa Cymru'n astudio creigiau Llanvirn a'u ffosilau ers dros chwarter canrif ac, yn 2000, gwahoddwyd Dr. R Owens o'r Adran Ddaeareg i archwilio ffosilau o greigiau o Gyfres Llanvirn sydd yn y golwg yn nyffryn Meuse yng Ngwlad Belg. Cymharwyd rhywogaethau o drilobitau a ganfuwyd yn y creigiau hyn â rhai o Ynysoedd Prydain.\nFfosilau yr un fath yng Nghymru a Gwlad Belg\nFel rheol, mae'n rhaid wrth lawer o amser ac ymdrech i ganfod ffosilau yng nghreigiau Llanvirn. Mae'r graptolitau a'r trilobitau a ganfuwyd yng Ngwlad Belg i gyd yn union yr un peth â'r rhai a ganfuwyd yng Nghymru ac Ardal y Llynnoedd. Credir bod y creigiau Llanvirn lle ceir y ffosilau wedi'u gosod yn y môr dwfn.\nYn ystod y cyfnod Ordofigaidd pan gafodd creigiau Llanvirn eu dyddodi, roedd de Prydain, Gwlad Belg a gogledd yr Almaen oll yn rhan o gyfandir bychan o'r enw 'Afalonia', ac roedd y 'Cefnfor Rheig' rhyngddo a chyfandir enfawr Gondwana.\nMae trilobitau y credir mai dim ond ar wely'r môr yr oeddent yn byw [rhywogaethau dyfnforol] yn tueddu i gael eu cyfyngu i rai ardaloedd yn unig ond mae rhai y credir eu bod yn nofio yn nŵr y môr [rhywogaethau cefnforol] wedi'u dosbarthu'n eang. Mae gan un o'r rhywogaethau o drilobitau a ganfuwyd yng Ngwlad Belg lygaid anferth a chredir ei bod yn rhywogaeth gefnforol. Mae'r ffosil hwn yn gyffredin mewn sawl ardal. Ar y llaw arall, mae un arall, a ddisgrifiwyd gyntaf gan Hicks o Abereiddi, yn ddall, a chredir mai un dyfnforol ydoedd. Fodd bynnag, mae i'r rhywogaeth hon ddosbarthiad eang hefyd ac mae hynny'n anos i'w esbonio; efallai ei bod yn treulio amser maith fel larfa bach, yn cael ei gludo gan lif y dŵr, fel bod i'r ffosilau ddosbarthiad eang; neu efallai mai rhywogaeth gefnforol ydoedd, yn byw mewn talpiau o wymon oedd yn nofio yn y môr ac yn cael ei chario ganddynt.\nMae creigiau Ordofigaidd sy'n iau na rhai Cyfres Llanvirn hefyd yn brigo yn nyffryn Meuse. Maent yn cynnwys rywogaethau o drilobitau a geir hefyd yng ngogledd Cymru a gogledd Lloegr. Mae hyn yn dangos bod Gwlad Belg yn dal yn rhan o Afalonia trwy gydol y Cyfnod Ordofigaidd. Fodd bynnag, mae creigiau a geir rhwng y rhain a chreigiau Llanvirn cynharach yn cynnwys trilobitau sy'n wahanol i'r rhai o Brydain, ond sy'n debyg iawn i ffosilau o Fohemia. Mae'n annhebygol bod rhan o Afalonia wedi gwahanu, wedi symud yn nes at Fohemia ac wedi symud yn ôl eto. Pam felly y mae'r trilobitau hyn yn debyg i rai Bohemia?\nEfallai mai'r ateb yw bod yr amgylchedd o dan y môr wedi dod yn debycach i un Bohemia nag i un de Prydain. Er na wyddom beth oedd hydred Bohemia nac Afalonia, mae'n rhaid bod y ddwy ardal yn ddigon agos fel y gallai larfa'r trilobitau groesi rhyngddynt ac felly gael eu dosbarthu'n eang.\nMae'r gwaith hwn wedi cadarnhau bod cysylltiad clos rhwng ffosilau mewn rhannau o Sir Benfro ac yng Ngwlad Belg 460 miliwn o flynyddoedd yn ôl ac mae wedi tynnu sylw at broblemau dosbarthiad ffosilau sy'n dal heb eu datrys yn llawn.\nCloddio a Darganfod Cymru yn y Byd Esblygiad a Difodiant Hanes Naturiol Tacsonomeg a Systemateg Y Cofnod Ffosiliau\nBydoedd coll Gondwana


Cystadlaethau - Royal Welsh Cymru\nHafan Sioe Frenhinol Cymru Cystadlaethau\nCystadlaethau Sioe Frenhinol Cymru\nGallwch ddod o hyd i’r holl atodlenni ar gyfer Sioe Frenhinol Cymru yma.\nMae ceisiadau bellach wedi cau.\nCysylltwch â’n hadran da byw:\nMewngofnodwch i’ch cyfrif yma.\nMoch a Geifr\nAtodlenni Moch a Geifr\nCystadlaethau heb fod yn Dda Byw\nGweler yr atodlenni isod ar gyfer cystadlaethau nad ydynt yn ymwneud â da byw.\nI gymryd rhan yn unrhyw un o’r cystadlaethau defnyddiwch y ddolen isod.\nDyddiadau cau mynediad:\nCwympo Coed – 6 Mai (Ar gau)\nCrefftau Cartref – 16 Mai (Ar gau)\nTreialon Cŵn Defaid – 3 Mehefin (Ar gau)\nGarddwriaeth – 10 Mehefin (Ar gau)\nGwneud Ffon – 10 Mehefin (Ar gau)\nCynnyrch Llaeth – 10 Mehefin (Ar gau)\nSioe Fêl Genedlaethol Cymru – 13 Mehefin (Ar gau)\nTorri Coed – 18 Mehefin\nTynnu Rhaff – 22 Mehefin\nCneifio a Thrin Gwlân – 24 Mehefin\nHaearnwaith Addurnol – 24 Mehefin\nFfariaeth – 24 Mehefin\nAnifeiliaid Anwes – 4 Gorffennaf\nAdran Cwningod – 11 Gorffennaf\nCneifio a Thrafod Gwlân\nPencampwriaeth Dringo Polion\natodlen yn dod yn fuan\nBlodeuad Mawr Brenhinol Cymru – The Great Royal Welsh Bloom Off\nA ydych chi erioed wedi meddwl y byddech yn hoffi rhoi cynnig ar Drefnu Blodau ond nad ydych yn siŵr ble i ddechrau? Wel, mae gennym y cam cyntaf perffaith ar eich cyfer yn Sioe Frenhinol Cymru eleni yn y Babell Garddwriaeth ar ddydd Mawrth 19 Gorffennaf 2022 – ‘Blodeuad Mawr Brenhinol Cymru’.\nPeidiwch â gadael i’r teitl darfu arnoch! ’Dyw’r gystadleuaeth yma ddim ond ar gyfer y rheini nad ydynt wedi cystadlu o’r blaen mewn Trefnu Blodau yn y Sioe neu’r Ffair Aeaf, a ’does dim angen unrhyw brofiad blaenorol. Bydd yr holl ddefnyddiau sydd eu hangen yn cael eu darparu a bydd y gwerthwr blodau adnabyddus, Jonathan Lloyd Davies, ar gael i’ch arwain trwy rownd gyntaf y gystadleuaeth.\nLlenwch y ffurflen gais erbyn dydd Gwener 8fed Gorffennaf a’i dychwelyd at Amanda Burton ar amanda@rwas.co.uk. ’Does dim tâl am gystadlu.\nMae CAFC yn dra diolchgar i Jonathan Lloyd Davies am iddo noddi’r gystadleuaeth yma mor hael trwy gyflenwi’r holl ddefnyddiau a darparu gwobr ariannol o £150, ac wrth gwrs am fenthyca ei arbenigedd.\nDarllenwch holl ganlyniadau Sioe Frenhinol Cymru.\nAngen unrhyw gymorth â'ch cynigion? Cysylltwch...


Agenda for Cabinet on Dydd Llun, 11eg Hydref, 2021, 10.00 yb\nCabinet - Dydd Llun, 11eg Hydref, 2021 10.00 yb\nLLOFNODI FEL COFNOD CYWIR COFNODION CYFARFOD Y CABINET A GYNHALWYD AR Y 27AIN MEDI, 2021. PDF 422 KB\nPENDERFYNWYD YN UNFRYDOL lofnodi cofnodion cyfarfod y Bwrdd Gweithredol a gynhaliwyd ar 27 Medi 2021, gan eu bod yn gywir.\nCWESTIYNAU Â RHYBUDD GAN YR AELODAU.\nCWESTIYNAU A RHYBYDD GAN Y CYHOEDD.\nADRODDIAD MONITRO BLYNYDDOL 2019/21 CYNLLUN DATBLYGU LLEOL MABWYSIEDIG SIR GAERFYRDDIN. PDF 356 KB\nRhoddodd y Cabinet ystyriaeth i'r Adroddiad Monitro Blynyddol ar gyfer Cynllun Datblygu Lleol Sir Gaerfyrddin a fabwysiadwyd, a oedd wedi'i baratoi'n unol â darpariaethau Deddf Cynllunio a Phrynu Gorfodol 2004 a Rheoliadau Cynllun Datblygu Lleol 2005. Er gwaethaf barnu bod cynnydd wedi'i wneud o ran gweithredu llawer o bolisïau ac amcanion y Cynllun a fabwysiadwyd, roedd elfennau a rhannau ohono nad oeddent yn cael eu cyflawni yn ôl y bwriad. Roedd Pandemig Covid-19 a'r cyfyngiadau cysylltiedig wedi ychwanegu at y broblem. Yn hyn o beth, roedd yn anochel bod rhai o ganfyddiadau'r Adroddiad hwn yn adleisio'r heriau a brofwyd gan rai sectorau a chymdeithas.\nYn unol â dyletswydd statudol y Cyngor, byddai'r Adroddiad yn cael ei gyflwyno i Lywodraeth Cymru a'i gyhoeddi ar wefan y Cyngor erbyn 31 Hydref 2021. Byddai ymgynghoriad anffurfiol yn cyd-fynd â hyn a fyddai'n rhoi cyfle i bartïon â diddordeb roi sylwadau ar y materion allweddol a godwyd. Er nad oedd yn ofyniad statudol, roedd ymgynghoriad o'r fath yn gyfle pwysig i gyflwyno sylwadau, a lle bo'n briodol, i'r sylwadau hynny gyfrannu at gynnwys Adroddiadau Monitro Blynyddol dilynol.Byddai cynnwys yr Adroddiad Monitro Blynyddol presennol, ynghyd â chynnwys y tair dogfen flaenorol, yn cael ei ddefnyddio wrth baratoi'r Cynllun Datblygu Lleol Diwygiedig 2018 – 2033 a'i sylfaen dystiolaeth gysylltiedig.\nPENDERFYNWYD YN UNFRYDOL ARGYMELL I'R CYNGOR y dylid cymeradwyo'r Adroddiad Monitro Blynyddol ar gyfer Cynllun Datblygu Lleol Sir Gaerfyrddin, ac awdurdodi swyddogion i wneud newidiadau teipograffyddol neu ffeithiol yn ôl yr angen i wella ei eglurder a'i gywirdeb.\nSTRATEGAETH WASTRAFF I'R DYFODOL. PDF 674 KB\n1 REPORT , eitem 7. PDF 2 MB\nFinal Summary Report , eitem 7. PDF 692 KB\n2 Waste collection engagement thematic analysis. , eitem 7. PDF 257 KB\nRhoddodd y Cabinet ystyriaeth i Strategaeth Wastraff arfaethedig Sir Gaerfyrddin 2021-2025, a oedd yn manylu ar yr ystyriaethau, y mesurau a'r strategaeth arfaethedig ar gyfer gwella'r gwasanaeth casglu gwastraff wrth ymyl y ffordd yn y dyfodol, er mwyn cyflawni'r mesurau a nodwyd yn strategaethau Llywodraeth Cymru 'Tuag at Ddyfodol Diwastraff' a 'Mwy nag Ailgylchu'. Er bod y model gwasanaeth presennol wedi galluogi'r Awdurdod i ragori ar y targed statudol o 64%, barnwyd bod angen newid pellach i gyrraedd y targed ailgylchu o 70% o 2024/25, y targed disgwyliedig o 80% erbyn 2030 a darparu sylfaen ar gyfer gwelliannau i sicrhau dim gwastraff erbyn 2050.\n7.1 cymeradwyo'r cyfeiriad a bennwyd ar gyfer y gwasanaeth, sef ateb dros dro ac yna newid mwy hirdymor i'r gwasanaeth, gan gynnwys y cynigion interim canlynol:\n· symud i gasgliadau ailgylchu wythnosol;\n· newid i gasgliadau gwastraff gweddilliol bob tair wythnos;\n· casglu gwydr ar wahân wrth ymyl y ffordd (bob 3 wythnos am y tro);\n7.2 dechrau prynu'r cerbydau ychwanegol sydd eu hangen ar gyfer yr ateb dros dro;\n7.3 datblygu'r rhaglen o newid mwy hirdymor i'r gwasanaeth er mwyn symud yn 2024\n· i gasgliadau ailgylchu sy'n cydymffurfio â "Glasbrint" Llywodraeth Cymru\n· ailgylchu gwydr wythnosol fel rhan o ddull casglu didoli wrth ymyl y ffordd;\n· casglu deunydd ychwanegol – tecstilau, Offer Domestig Bach a batris.\nEFFAITH PWYSAU CENEDLAETHOL O RAN GOFAL CYMDEITHASOL YN SIR GAERFYRDDIN - ADRODDIAD CYFARWYDDWR STATUDOL Y GWASANAETHAU CYMDEITHASOL. PDF 567 KB\nAtgoffwyd y Cabinet, o dan y Ddeddf Gwasanaethau Cymdeithasol a Llesiant, fod gan Gyfarwyddwr Statudol y Gwasanaethau Cymdeithasol ddyletswydd i gynghori Cynghorwyr ynghylch - ymysg pethau eraill - yr heriau, y risgiau a'r amgylchiadau lle roedd materion staffio'n effeithio ar allu'r awdurdod i gyflawni ei gyfrifoldebau statudol, ac i friffio'r Prif Weithredwr a'r Cynghorwyr ynghylch materion oedd yn debygol o achosi pryder ymhlith y cyhoedd a strategaethau i ymdrin â'r sefyllfaoedd hynny.\nYn unol â hynny, rhoddodd y Cabinet ystyriaeth i adroddiad ar yr heriau oedd yn wynebu Gofal Cymdeithasol yng Nghymru yn deillio o'r pandemig COVID-19, effaith hyn ar drigolion Sir Gaerfyrddin, a rhai o'r camau oedd yn cael eu cymryd i leihau'r effaith honno. Er bod y pwysau ar ei fwyaf yn y gwasanaethau i bobl h?n, roedd yr adroddiad yn nodi hefyd bwysau ym meysydd Iechyd Meddwl, Anableddau Dysgu a'r Gwasanaethau Plant. Roedd yr adroddiad yn nodi y byddai unrhyw risgiau sylweddol yn y dyfodol yn cael eu hystyried yn ofalus a byddid yn adrodd yn eu cylch lle bo'r angen. Sicrhawyd y Cabinet fod y sefyllfa'n cael ei rheoli'n lleol ond roedd yn anochel yn effeithio ar ansawdd y gofal roedd unigolion yn ei gael a darpariaeth gyffredinol y gofal hwnnw. Nodwyd bod gan yr Awdurdod system gadarn o adrodd, gwneud penderfyniadau a rheoli ar waith ar ffurf llinellau corfforaethol clir ac arweinyddiaeth wleidyddol.\nPENDERFYNWYD YN UNFRYDOL nodi cynnwys yr adroddiad a'r goblygiadau a'r camau allweddol oedd yn cael eu cymryd.


David Griffiths (cenhadwr) - Wicipedia\nDavid Griffiths (cenhadwr)\n20 Rhagfyr 1792\n21 Mawrth 1863\ncyfieithydd, cyfieithydd y Beibl, cenhadwr\nCenhadwr Cristnogol o Langadog, Sir Gaerfyrddin, a fu'n gweithio ar ynys Madagasgar oedd David Griffiths (20 Rhagfyr 1792 – 21 Mawrth 1863). Cyfieithodd y Beibl a llyfrau eraill i'r iaith Falagaseg. Beibl Malagaseg 1835 oedd un o'r Beiblau cyntaf i'w hargraffu mewn iaith Affricanaidd.\n3 Dychweliad i Gymru\nGanwyd David Griffiths ar 20 Rhagfyr 1792 ym nhyddyn Cwmhirbryd a magwyd ef gerllaw yn Nglanmeilwch, Llangadog, Sir Gaerfyrddin. Ef oedd mab William Griffith David a'i briod Elizabeth. Daeth yn aelod o Eglwys Annibynnol Jerusalem yng Ngwynfe yn 1810, a chyn hir dechreuodd bregethu. Roedd yn cynnal ysgol ei hun yng Nghwmaman yn 1811-12; aeth yn fyfyriwr yn Neuaddlwyd yn 1812, yna Wrecsam yn 1814, ac ymlaen i'r Coleg Cenhadol yn Gosport yn 1817-18.\nMadagasgar[golygu | golygu cod y dudalen]\nPriododd Mary Griffiths yn Mai 1820. Ym mis Mehefin yr un flwyddyn anfonwyd ef i Fadagasgar gan Gymdeithas Genhadol Llundain, i ymuno a'r Parch. David Jones, a oedd wedi teithio ddwy flynedd ynghynt. Ordeiniwyd ef i'r weinidogaeth yng Ngwynfe ar 27 Gorffennaf a hwyliodd gyda'i briod o Lundain ar 25 Hydref a chyrraedd Maurisiws ar 23 Ionawr 1821, ac ymlaen i Fadagasgar yn fuan wedyn. Roedd David Jones ac yntau yn pregethu ddwywaith bob dydd Sul ac yn sefydlu ysgolion dydd a nos, gyda Mary yn dysgu'r merched. Erbyn 1824, roedd 300 o fyfyrwyr yn mynychu'r ysgolion yn y brifddinas Antananarive ac roedd 32 o ysgolion mewn rhannau eraill o'r wlad, a byddai'n ymweld a phob un yn wythnosol. Oherwydd y model o hyfforddi hyfforddwyr, roedd nifer o'r disgyblion yn gallu cynorthwyo gyda'r dysgu erbyn 1825. Lluniodd Griffiths a Jones wyddor llythrennau Rhufeinig ar gyfer y Falagaseg a cyrhaeddodd gwasg yn 1827 i'w galluogi i argraffu catecism, llyfr emynau, a rhai gwerslyfrau mewn Malagaseg. Bryd hynny hefyd y dechreuwyd argraffu Efengyl Luc.\nYn 1828 bu farw'r brenin Radama I o Fadagascar, a fu'n gyfaill i'r cenhadon o Gymru, ac yntau ond yn 36 oed. Bu cyfnod o ddryswch, gan darfu ar waith y genhadaeth. Er hynny, agorwyd ysgolion nos i'r disbarthiadau cymdeithasol isaf yn 1830, a parhau wnaeth y gwaith gyda llwyddiant. Cyhoeddwyd y Testament Newydd yn y Falagaseg yn 1831, ynghyd â rhan fawr o'r Hen Destament - y Beibl cyntaf i'w gyhoeddi mewn iaith Affricanaidd. Ond yn yr un flwyddyn, fe wynebodd y genhadaeth nifer o anawsterau newydd. Er fod Brenhines Madagasgar, Ranavalona I, yn gefnogol i'r gwaith, roedd nifer o'i chynghorwyr yn wrthwynebus iddo, a chafodd y cenhadon eu gorchymyn i adael yr ynys. Diddymwyd y gorchymyn hwn yn y pen draw, a pharhawyd y gwaith cenhadol rhwng 1832 a 1835.\nYn 1835, fodd bynnag, penderfynodd y cenhadon adael o ganlyniad i erledigaeth wrth-Gristnogol ffyrnig. Traddododd Griffiths ei bregeth olaf yn y capel ar 22 Chwefror a gadawodd yr ynys ym Medi 1835, a chyrraedd ynysoedd Prydain yn Chwefror 1836. Ar ddiwedd y ddwy flynedd, debryniodd neges gan Ranavalona yn rhoi gwybod iddo y gallai ddychwelyd fel masnachwr ond ddim fel cenhadwr. Gwnaeth hynny ym mis Mai 1838. Parhau wnaeth yr erledigaeth trwy'r ynys, ac erlynwyd Griffiths dan gyhuddiad ei fod wedi cynorthwyo rhai o Gristnogion yr ynys i adael y wlad. Dedfrydwyd ef i farwolaeth, ond newidwyd y ddedfryd wedi hynny i ddirwy. Cyhoeddwyd cyfrol Griffiths, Persecuted Christians of Madagascar, yn Llundain yn 1841.\nDychweliad i Gymru[golygu | golygu cod y dudalen]\nDavid Griffiths, tua diwedd y 1850au\nDychwelodd i Gymru yn 1842 a mynd yn weinidog ar yr Eglwys Annibynnol yn y Gelli, Sir Frycheiniog, ac yno ysgrifennodd ei gyfrol Hanes Madagascar. Tra oedd yn y Gelli, sefydlodd eglwys Annibynnol newydd dros y ffin yn Kington, Swydd Henffordd. O gwmpas 1850, bu rhai gobeithion y byddai'r genhadaeth ym Madagasgar yn cael ei hadnewyddu, pan ofynnodd Cymdeithas Genhadol Llundain i Griffiths a Joseph John Freeman, yr unig genhadon a oedd dal yn fyw, i adolygu'r cyfieithiad Malagaseg o'r Beibl. Bu farw J. J. Freeman yn fuan wedyn, ac felly syrthiodd yr holl waith ar ysgwyddau David Griffiths. Treuliodd tua phum mlynedd ar yr adolygiad hwnnw ac, yn 1854, ysgrifennodd lyfr gramadeg i'r Falagaseg. Ysgrifennodd rai holwyddoregau, llyfr emynau, a thua naw neu ddeg o draethodau gwreiddiol. Adolygodd nifer o weithiau a oedd eisoes wedi'u cyfieithu, yn cynnwys 'Taith y Pererin', y 'Beibl Cyflawn' a geiriaduron. Symudodd i Fachynlleth yn 1858, ac yno bu'n paratoi llyfr gramadeg a gweithiau eraill mewn Malagaseg yn barod i'w cyhoeddi. Saesneg: History of Madagascar\nBu farw 21 Mawrth 1863 ym Machynlleth, ac yno y claddwyd ef. Symudwyd carreg fedd David a Mary, ei briod, o Fachynlleth i Neuaddlwyd yng Ngheredigion yn 1818, ac fe'i dadorchuddiwyd fel rhan o ddathliadau daucanmlwyddiant glaniad y cenhadon cyntaf o Gymru ym Madagasgar.\nBu farw Mary Griffiths yn Abertawe ar 15 Gorffennaf 1883, yn 93 oed. Cafodd David a hithau wyth o blant. Priododd un o'u merched, Margaret Jane (1830-73), y cenhadwr a chyfieithydd Griffith John 1831-1912. Bu'r ddau gweithio gyda'i gilydd yn Hankow (Wuhan) yn Tsieina hyd at ei marwolaeth yn Singapôr ar 24 Mawrth 1873 wrth i'r ddau ddychwelyd i Tsieina ar ol dychwelyd adref i adfer eu hiechyd.\n↑ Anderson, Gerald (1999). Biographical Dictionary of Christian Missions. Grand Rapids, Michigan: William B. Eerdmans Publishing Company. t. 263. ISBN 0-8028-4680-7. Cyrchwyd 27 Rhagfyr 2012.\n↑ Tywysydd y Plant Cyf. XXV rhif. 4 - Ebrill 1895 tudalen 108. "Y PARCH. D GRIFFITHS\n↑ Y Dysgedydd Crefyddol Cyf. I rhif. 1 - Ionawr 1822 tudalen 28. "Mauritius"\n↑ Y Dysgedydd Crefyddol Cyf. IV rhif. 8 - Awst 1825 tudalen 252. "Madagasgar"\n↑ Lleuad yr oes sef, amgeueddfa fisol o wybodaeth mewn crefydd, moes, athroniaeth, a hanes Cyf. III Rhif. 5 - Mai 1829. Tudalen 317 "Claddedigaeth Brenin Madagasgar"\nWedi dod o "https://cy.wikipedia.org/w/index.php?title=David_Griffiths_(cenhadwr)&oldid=11036329"\nNewidiwyd y dudalen hon ddiwethaf ar 19 Mawrth 2022, am 19:48.


Llywodraeth Cymru | Cymru i roi cydraddoldeb rhywiol wrth wraidd y Llywodraeth - Gweinidogion Cymru yn cytuno i ddull newydd er mwyn mynd i’r afael â’r bwlch anghydraddoldeb rhwng y rhywiau\nCymru i roi cydraddoldeb rhywiol wrth wraidd y Llywodraeth - Gweinidogion Cymru yn cytuno i ddull newydd er mwyn mynd i’r afael â’r bwlch anghydraddoldeb rhwng y rhywiau\nHafan > Newyddion > Pobl a chymunedau > 2018 > Cymru i roi cydraddoldeb rhywiol wrth wraidd y Llywodraeth - Gweinidogion Cymru yn cytuno i ddull newydd er mwyn mynd i’r afael â’r bwlch anghydraddoldeb rhwng y rhywiau\nMae Gweinidogion Cymru wedi croesawu adolygiad heddiw gan Chwarae Teg a Chanolfan Polisi Cyhoeddus Cymru ar bolisïau cydraddoldeb rhywiol Llywodraeth Cymru.\nAr Ddiwrnod Rhyngwladol y Menywod, ymrwymodd y Prif Weinidog, Carwyn Jones, i sicrhau bod Cymru yn arwain y ffordd o ran cydraddoldeb rhywiol a chomisiynodd adolygiad cyflym o'r hyn sydd angen ei wneud er mwyn rhoi hwb o’r newydd i waith Llywodraeth Cymru.\nRoedd adroddiad Chwarae Teg, sef y cam cyntaf mewn adolygiad dwy ran, yn archwilio polisïau cydraddoldeb rhywiol Llywodraeth Cymru ac yn eu hystyried ar y cyd ag enghreifftiau o'r arferion byd-eang gorau a gyflwynwyd yn adroddiad Canolfan Polisi Cyhoeddus Cymru.\nEr bod Cymru wedi cyflawni llawer, nododd yr adolygiad bod anghydraddoldeb rhwng y rhywiau yn parhau i fod yn nodwedd ystyfnig o fywyd yng Nghymru. Mae adroddiad heddiw yn nodi'r sylfaen ar gyfer newid yn seiliedig ar dair thema allweddol: Gweledigaeth ac Arweinyddiaeth, Polisi Ymarferol ac Atebolrwydd a Chraffu Allanol.\nGweledigaeth ac Arweinyddiaeth - er bod yr adroddiad yn nodi bod gan Gymru ddeddfwriaeth flaenllaw, mae angen gwneud mwy er mwyn gwneud y mwyaf ohoni ac i gael mwy o effaith. Mae gan Lywodraeth Cymru rôl bwysig i'w chwarae hefyd drwy ddangos esiampl fel cyflogwr a lluniwr polisi er mwyn hybu newid sy'n para.\nMae Polisi Ymarferol yn edrych ar y ffordd y mae Llywodraeth Cymru yn llunio ac yn rhoi polisïau a deddfwriaeth ar waith. Nododd yr adroddiad feysydd arfer da a gwnaeth argymhellion ynghylch sut y gellir gwneud hyn yn fwy cyson.\nMae Atebolrwydd a Chraffu Allanol yn nodi y croesawir craffu allanol a bod craffu effeithiol yn hybu newid mewn ymddygiad. Mae'r adroddiad yn nodi bod lle i gryfhau ac integreiddio'n well y dulliau atebolrwydd presennol ar draws y fframwaith deddfwriaethol a rheoleiddio.\nBydd Cam Dau'r adolygiad yn ystyried yr heriau hyn ac yn datblygu amcanion clir, targedau mesuradwy a goblygiadau ariannol eu hargymhellion.\n"Mae adroddiad Chwarae Teg yn rhoi goleuni ar y pethau y mae angen i ni eu gwella ac sy'n ein herio i wneud pethau'n well. Mae hefyd yn cyflwyno cyfleoedd cyffrous am newid ac rwy'n falch i ddweud fod fy Nghabinet yn cytuno â'r adroddiad ac wedi ymrwymo i sicrhau bod cydraddoldeb rhywiol yn cael ei integreiddio mewn polisïau ac wrth wneud penderfyniadau.\n"Mae angen newid os yw Cymru am arwain y ffordd o ran hawliau menywod a chydraddoldeb rhywiol. Fel mae'r adroddiad yn nodi, mae gennym ddeddfwriaeth flaenllaw ar waith eisoes ac mae ychydig o gynnydd wedi ei wneud, ond mae angen i ni fod yn fwy uchelgeisiol os ydym am fod yn Llywodraeth Ffeministaidd ac am wella bywydau menywod a merched.\n"Mae'r adroddiad hwn yn her uniongyrchol a phwysig i ni - dyma roeddem yn ei ddisgwyl ac am ei weld.\n"Mae'r adroddiad yn dechrau gofyn y cwestiynau y mae angen inni eu gofyn i ni’n hunain ac ystyried yr hyn y gallwn ei wneud i gryfhau'r datblygiadau i gyflawni cydraddoldeb rhywiol. Mae gweledigaeth ac arweinyddiaeth yng Nghymru i wella cydraddoldeb rhywiol ac i rymuso menywod; fodd bynnag, mae angen eu cryfhau. Gallwn wneud yn well, ac fe wnawn ni hynny."\nPobl a chymunedau 10 Gorffennaf 2018 Y Canolbarth Y Gogledd Y De-ddwyrain Y De-orllewin


Forgotten Languages Full: Essirsen Fyfnad 4\nEssirsen Fyfnad 4\nAeg yr sady aiead sysfwys ynn esgyd fitdyd, aeg cyid leatid ywdrwys Ailwlil, aeg yr cyelsges ynn myrmyd cyid say lera nirgyiynid t'yn cyid; aeg cyid lera grieynd tyri rigw dys cyid: gigyr esgyd ywdrwys eid fwdy nwy cari yr sady wtryf Ailwlil, aeg Y Yfynig edwr, cyid dwyrt, elyfyda tydalf elsgad, gydw ynn ridmwd neyr tyfy salt ritw wfi esgyd tyfy isidai; aeg tedaon da cyid fud nwtlwd dwyrt:\nYndad elyfyda tydalf, Ailwlil yr durtyd:\nMywys ty giy, aeg ty gi redyd ywri;\nTyfe longyff tyfy alai salil dlorw sadud,\nGydw dwnad tee, wtryf yy tee, am Eg.\nEd yn cyuy mytid aeg dayr afaunad gigyr myasyff?\nTed dagi cyid tin elmys tyfy salt fitdyd;\nAeg ted sgun y ae eid fynyurtsip dwf loe\nMywd eid edwr aeg eid koid embragy.\nAeg il nwtlwd fynyrit nia wtryf low tee,\nO tyfy edwr, esgyd wi ywfwd wtryf eid kyff!\nCyuy fud rilw wtryf lwsy gydw ty ulwng,\nAeg yn cyuy duda wtryf rwldyr tee fud rynad.\nSysfwys lerayd aieedys, myd nedad pridmys, eid rwe,\nMywd yr cywlnwr gydw yn cyuy ydnyr lera feld;\nAeg eid rwe dys gay-fnylyfydad gelrintys,\nAeg dys cattmy, aeg y fyngys dys sysri.\nDys myny gyfi esgyd rin efw, cari eid rwe;\nAeg ri Eoco wtryf garnit yn yd lera cywift:\nMywd eid ri gayn ymdyd dury wtryf dui cyuy,\nEd nia wondryfys wtryf eddwr cyuy, y ae gift?\nYndad myny nwy yr sady cari wtryf Ailwlil wtryf cysnys yn cyid, aeg wtryf ei gydw yn cyid yr nurtod dys dae esgyd lera ymlotdud wtryf yn cyid; aeg cyid wryfygit eid dunad ulwnig ywdrwys yn cyid: gydw cyid grieynd yn cyid esgyd cyid dudyg nired gydw yn cyid cyati. Aeg eid nwy yr sady cynuti wtryf Ailwlil: Fynyri tyfy fe-magru, dwyrt cyid, dw tryai myd cyuy ywy yr wsys dys nwy, ynn yr dadi myrmyd lwet ywled, aeg ed titw yr fagt, aeg sysfwys salt tyfy ritw garndud ty fyfdyf aeg ty ywsi. Tyri esgyd fesmwys Ailwlil say dingyr dasad in dusad yr fynymyff dys yr nyfmae; aeg mywd yr lwdad rwri few esgyd lera annuindud gydw yn cyid tryai, yn cyid dasad say uwenad ywdrwys yn cyid; gigyr esgyd tic yr nwy dys yn cyid redyff cyid say imy ynn yn cyid dasad. Aeg Emain wid wtryf yr tryai, cywmyd rwri cyid lwngwyr wtryf fildyr gad cyid nyerad eid edwr fynymyff dlordwys yn cyid ynn yr lwtiag dys Ailwlil, wury aeg feebmy; rir cyid sgew esgyd cyid lera nia Ailwlil, aeg cyid fynyntinumae sysfwys waityff gydw Ailwlil. Aeg yr sady cari lwda myfw yn cyid tryai, aeg Ailwlil awoti, aeg y imyd esgyd cyid wyfyld rater nity gwtyr ryfad; aeg cyid wid ynn dunad sadag aeg grief.\nAeg yr sady cari wtryf nwnyf myd yn cyid, aeg mywd cyid feld yn cyid gydlyf rwri affymmyn yn cyid: Tyfy salt few, dwyrt cyid, dw yr edswf fitdyd, wtryf ityg myd cyuy ywdrwys yr y agru. Aeg ywdrwys yr y agru cyid lera yr edswf y ae ywdrwys yr myni nwy; myny nwy cari esgyd edwr wtryf yn cyid tryai. Aeg cyid cari tyri us ywdrwys yr rydi nwy esgyd lera annuindud gydw yr tryai, aeg yr edswf edwr rit yn cyid. Ted nia myd tee esgyd tryaimae, dwyrt cyid, egy doai tyfy few wtryf ityg ri? Aeg gydw yn cyid egom wyfyld ritw rit yfw; wtdyd myfw ywsi dys yn cyid esyf cywmyd gydw duly dys diw myfw yn cyid rwri annuindud wtryf ityg yn cyid, rir onnad wtryf yy yn cyid, aeg wtryf fity yn cyid myfw yr cyelsges myrmyd rwri few ywdrwys yn cyid gydw yn cyid esyf dys cyuy.\n"Lerayd gimtwd fittyff gydw tee wtryf few wtryf tryai myd cyuy", dwyrte yr edwr, fag mywd tyfy wai Emain dys yr agdys, aeg mywd tyfy wai yr dumy dys Ailwlil, nwnyg lera ty ywsi. Egy, dwyrt cyid, "egat nimryd alai tyfy ynn yr sand? Esgyd ed gydlyf wyfyld edu dys tee". Ed nia day wtryf mymy tee, cyid dwyrte; Mir dys Pri Myit ed yn cyuy nimryd.\nIo gydlyf y ai tee wtryf y id myfw cyuy, il ym lerayd y ae tyfy sayeai? dwyrt Emain. Usy tyri us ed yr mymy, dwyrt y ir; Lera yr saggyry dys Fuamnac aeg yr cynililys dys Dasym Emarsam esgyd daryd yn ym cyiri. Aeg y ir dwyrt wtryf Emain: Wilt tyfy few myd ri?\nNiah, ewswedad Emain, Fud nia calnysys yr ri dys wfi iny gydw tee; gydw eid edwr dwgwd kindad aeg dwgwd lwnusys ed nia sgun. Lera nwnyg idimae, dwyrt y ir, ego ficmae wfi yr yrgyr dys Ailwlil myd esyf gydw tee: cyid lera twy gigdys daynndud yn cyid fynymyff wtryf yr tryai myd tee aeg ymlumae yn cyid nia tin y da wtryf cynuil cyid.\nDay wfi nwtlwd yr sady wid lwda wtryf yn cyid dadi, aeg cyid cari wtryf gidys myd Ailwlil, aeg cyid gdaedud yn cyid. Alt alnninmae nwdtwr gydw yn ym ditw, dwyrt Ailwlil, "talt yr edwr rit tee sysfwys: gydw am nydad gydw ity myfw yn cyuy icag, tyfy twy wi nia urt ynn tin y da, aeg dwrgyr eid mysyff lyndid ywdrwys tee!\nTalnikys dlorw wtryf yn ym godys, dwyrt Emain, talt ditw dys yn ym idimae iem esgyd wfi nwtlwd alt calngyd gigyr nwdtwr. Aeg day esgyd Eocalid cari lwda myfw yn cyid durtyd pugdas, aeg cyid astid ywy lwrad gydw yn cyid dusy; aeg yr mamy lera feld wtryf yn cyid myfw yr loe wtryf yr gwdi, aeg yr ri lera lyda wtryf Emain, ynn esgyd cyid rwri afud garcywri wtryf Ailwlil; aeg, Egat alt afud dasadud ynn nwtlwd mamy, dwyrt Eocalid, ed wir-myasyff wtryf daermae.\nby Aelidse on Thursday, January 29, 2015


Plicio Peiriant | cyflenwr gwneuthurwr o Taiwan dosbarthwr cyfanwerthwr\nRydych chi yma: Hafan -> cynhyrchion -> Prosesu Cig -> Plicio Peiriant\nRydym yn dechnegol Taiwan Plicio Peiriant gwneuthurwr, ffatri, cyflenwr ac allforiwr. Yn dibynnu ar fuddsoddiad sefydlog, cymhwysedd uwch ac yn dda ar ôl-werthu gwasanaeth, rydym wedi gwneud i ni fel un o'r gwneuthurwyr blaenllaw ac allforwyr yn y diwydiant. Rydym yn addo cynnyrch o ansawdd a phris cystadleuol ac ar-amser darparu ar eich cyfer. Rydym wedi bod yn sefydlu busnes tymor hir gyda ein cwsmeriaid. Os oes gennych ddiddordeb mewn unrhyw fodel un o'n cynnyrch, os gwelwch yn dda fod yn rhydd i cysylltu â ni.\n1. Gall deiliad offeryn yn cael ei addasu fel y trwch cig.\n2. Mabwysiadu dur di-staen o ansawdd uchel, gan gydymffurfio â safon glanweithdra bwyd, sylfaen llafn addasadwy, cyfleus i addasu trwch plicio, mae olwyn ar y peiriant, yn gyfleus i symud, strwythur compact, yn gweithredu yn esmwyth, yn hawdd ac yn ddiogel i weithredu, swn isel.\n3. Gall croen mochyn o ansawdd da plicio peiriant y croen porc ar ôl plicio gwneud pigskin rhewi a bwydydd eraill.\nGall y peiriant gael gwared ar y croen mochyn, Mae'r peiriant cyfan o ddur di-staen uwch, yn unol â safonau hylendid bwyd;deiliad offeryn addasadwy, a hwyluso addasiad y trwch plicio, plicio a thrwch y rhydd addasadwy, y peiriant ynghlwm wrth yr olwynion yn symud, yn hawdd i'w symud, strwythur union y peiriant yn rhedeg yn llyfn, quietlow sŵn, plât troed gweithrediad diogel newid, y llawdriniaeth yn fwy diogel.


Cyngor Celfyddydau Cymru | Grantiau'r Celfyddydau i Sefydliadau\nMae’r cynllun hwn yn bwysig i ni am ei bod yn helpu sefydliadau i wireddu eu potensial artistig.\nRydyn ni’n uchelgeisiol dros y celfyddydau yng Nghymru, ac rydyn ni am i’r cynllun gefnogi gwaith o safon.\nRydyn ni am fuddsoddi mewn prosiectau sy’n cynrychioli’r gorau o fyd y celfyddydau yng Nghymru.\nPryd y gallwch ymgeisio am Grantiau'r Celfyddydau i Sefydliadau?\nMae’r ddogfen Grantiau’r Celfyddydau i Sefydliadau: Cychwyn Arni yn cynnwys yr holl wybodaeth sydd ei hangen arnoch os ydych chi’n ystyried cyflwyno cais ar gyfer Grantiau’r Celfyddydau i Sefydliadau.\nBydd yn eich helpu chi gyda’r cam pwysig cyntaf: sef canfod a yw ein cyllid yn iawn i’ch sefydliad a'ch prosiect. Bydd yn dweud wrthych pa fathau o weithgarwch rydyn ni am eu cefnogi. Rydyn ni’n galw’r rhain yn "feysydd". Mae canllawiau penodol ar gael ar gyfer pob maes, a byddwn ni’n dweud wrthych sut i ddod o hyd i’r rhain yn nes ymlaen.\nCychwyn arni: Grantiau'r Celfyddydau i Sefydliadau\nDim ond sefydliadau cymwys a gaiff ymgeisio am arian. Dylech bob tro wirio eich cymhwysedd yn erbyn y meini prawf cyn gwneud cais am arian.\nLlenwch yr holiadur cymhwysedd ar-lein yn fan hyn.\nWedi i chi ddarllen y ddogfen Grantiau’r Celfyddydau i Sefydliadau: Cychwyn Arni a chwblhau'r holiadur cymhwysedd, gallwch ddarllen rhagor o wybodaeth am bob maes sydd ar gael.\nRydyn ni’n galw’r mathau o weithgarwch rydyn ni am eu cynorthwyo yn "feysydd". Rydyn ni’n glir iawn ynghylch beth rydyn ni am ei gyflawni trwy bob maes, a sut maen nhw’n ein helpu ni i gyflawni ein blaenoriaethau strategol.\nMae gennym nodiadau canllaw ar wahân ar gyfer pob maes. Dewisiwch faes er mwyn darllen gwybodaeth bellach am y mathau o brosiectau rydyn ni am eu cynorthwyo a sut i fynd ati i wneud cais.\nCynorthwyo prosiectau sy’n datblygu cynulleidfaoedd gan ddefnyddio dulliau sy’n glir, wedi eu targedu ac sy’n fesuradwy. Dewis y maes hwn\nHelpu sefydliadau’r celfyddydau i fod yn fwy cadarn ac i’w cynnal eu hunain yn well. Dewis y maes hwn\nCynorthwyo dathliadau neilltuol o ansawdd uchel i ddathlu’r gorau o fyd y celfyddydau yng Nghymru. Dewis y maes hwn\nCynorthwyo gwaith i greu cynnyrch artistig o safon uchel i’w gyflwyno i gynulleidfaoedd. Dewis y maes hwn\nCynorthwyo prosiectau sy’n curadu ac yn cyflwyno gwaith artistig neilltuol a chyffrous o safon uchel sy’n cyfoethogi rhaglen canolfan neu oriel. Dewis y maes hwn\nDarparu rhagor o ddulliau i bobl gymryd rhan mewn gweithgareddau celfyddydol o safon uchel. Dewis y maes hwn\nDatblygu doniau yn y celfyddydau gweledol a chymhwysol i bobl ifanc o oedran ysgol. Dewis y maes hwn\nDatblygu sgiliau, hyfedredd a galluoedd y bobl sy’n gweithio ym myd y celfyddydau yng Nghymru. Dewis y maes hwn


BlogMenai.com: Paris - parhad a goroesi\nParis - parhad a goroesi\nWedi bod ym Mharis am ychydig o ddyddiau. Fel ym mhob hen ddinas mae rhywbeth trawiadol am y ffordd mae'r presenol a'r gorffennol yn asio yn un. Hen hen adeiladau yn cael eu defnyddio i bwrpas cyfoes, y palmentydd o dan draed wedi eu troedio yn y Canol Oesoedd. Mae llawer o ddinasoedd, trefi a phentrefi fel hyn yn Ffrainc Mae Sarlat yn y Dordogne yn esiampl da. Esiampl anhygoel o hen adeilad mewn cyd destun cyfoes ydi Palas y Pabau yn Avignon.\nBeth sydd yn fwy trawiadol efallai ydi'r dystiolaeth o barhad o ran arferion pobl. Roeddym yn digwydd bod yn ardal Jardin des Plantes i’r de o’r afon ar ddydd Gwener y Groglith pan ddaethym ar draws gorymdaith yn dathlu Dydd Gwener y Groglith. Roedd canoedd yn cymryd rhan, ac roeddynt yn aros pob ugain llath neu ddeg llath ar hugain i ganu a gweddio wrth gofio rhyw ddigwyddiad neu'i gilydd yn ystod diwrnod olaf Crist. Mae'n debyg bod tua 30 gorymdaith debyg ar draws Paris ar yr un diwrnod. Seremoni sydd wedi ei hailadrodd am ganrifoedd.\nYna, ar ddiwrnod arall roeddym yn Marais i’r gogledd o’r afon - ardal sydd wedi bod yn gartref i Iddewon ers y Canol Oesoedd cynnar. Maent wedi aros yno yn wyneb tonnau mawr o Iddewon yn dod o ddwyrain Ewrop yn sgil erledigaeth, er gwaethaf erledigaeth yn Ffrainc, er gwaethaf newidiadau poblogaeth sylweddol a thwf enfawr dinas Paris, er gwaethaf digwyddiadau pedwar degau'r ganrif ddiwethaf - ac wedi aros yno am ganrifoedd lawer.\nCerrig bedd Iddewig o'r drydydd ganrif ar ddeg wedi eu cymryd o gwahanol rannau o Baris.\nSynagog yn y Marais heddiw.\nCopi o'r Torah o Baris.\nHere is my web-site :: cash loans\nMae hi wedi bod yn aeaf, digon rhyfedd - oer, sych...


Enwau lleoedd Dyffryn Peris – Cae Meta a Cae Llel – BroWyddfa360\nEnwau lleoedd Dyffryn Peris – Cae Meta a Cae Llel\nLleolir Cae Meta i’r de-ddwyrain o bentref Bethel. Byddai’n amhosibl esbonio’r enw hwn heb dyrchu yn ôl i’w hanes. Wrth drafod enw Cae Hoeden dywedais mai hen enw personol oedd Hoedyn. Er ei fod yn weddol anghyffredin, mae gennym enghreifftiau eraill ohono. Enw personol ar ddyn oedd Meta hefyd, ond mae hwn yn brinnach fyth. Dwn i ddim ai enw iawn y dyn oedd Meta neu a oedd yn dalfyriad neu’n enw anwes. Mae hyd yn oed yr Athro Melville Richards, yr arbenigwr mawr ar enwau lleoedd, yn dweud na welodd yr enw Meta yn unman arall heblaw am un cyfeiriad at ŵr o’r enw Hywel ap Meta a oedd yn byw ym Madrun yn 1502.\nY cyfeiriad cynharaf a welais i o’r enw yw Cae metta o’r flwyddyn 1555/6. Yn 1570 y ffurf a gofnodwyd oedd Kay Metta. Yn yr un flwyddyn mae gennym gyfeiriad diddorol iawn at ryw dŷ o’r enw Tythyn nest vz Metta. (Talfyriad o ‘ferch’ yw’r ‘vz’). Roedd y tŷ hwn, fel Cae Meta, ym mhlwyf Llanddeiniolen. Felly, medrwn gasglu fod gan Meta, pwy bynnag oedd o, ferch o’r enw Nest, a bod y ddau ohonynt yn byw yn Llanddeiniolen erbyn ail hanner yr unfed ganrif ar bymtheg.\nArhoswn ym mhlwyf Llanddeiniolen i ymweld â Cae Llel i’r gogledd-orllewin o Riwlas. Pe baech yn olrhain datblygiad yr enw hwn fe welech fod yna gryn ansicrwydd ynglŷn â sut i sillafu’r ail elfen. Fe’i cawn wedi ei nodi fel Llell, Lell a Llêl. Ond Llel sydd yn gywir. Enw dyn yw hwn hefyd, ond enw anwes y tro hwn. Enwau anwes yw’r enwau bach hynny a ddefnyddiwn i gyfleu anwyldeb, fel Deian a Loli. Mae llawer ohonynt yn y Gymraeg o hyd, ac maent yn dod yn fwy poblogaidd: enwau fel Guto, Twm, Begw a Cadi. Ein henw anwes arferol ni am rywun o’r enw Llywelyn yw Llew, ond ganrifoedd yn ôl roedd y ffurf Llel yn fwy cyffredin. Gŵr o’r enw hwn oedd yn byw yng Nghae Llel ers talwm. Ffurf anwes arall ar yr enw Llywelyn oedd Llelo, a cheir ambell enghraifft o hwn hefyd mewn enw lle, ond mae hwn hyd yn oed yn brinnach na Llel.


Cwestiynau Cyffredin COVID-19 | Arolygiaeth Gofal Cymru\nDyma atebion i gwestiynau rydym wedi cael ein gofyn am ein gweithgaredd yn ystod COVID-19. Byddwn yn ychwanegu mwy o gwestiynau ac atebion i'r dudalen hon wrth i'r sefyllfa yn datblygu.\nYdy AGIC ar agor?\nRydym ar agor ar gyfer busnes o hyd ond mae ein staff i gyd yn gweithio gartref yn unol ag argymhellion y llywodraeth ac er mwyn diogelu eu hiechyd a'u llesiant eu hunain a phobl eraill. Mae hyn yn golygu bod ychydig o newidiadau i'r ffordd rydym yn darparu ein gwasanaethau allanol.\nGan nad yw ein staff yn y swyddfa ar hyn o bryd, mae'n bosibl y bydd rhywfaint o oedi wrth ddarllen post. Mae ffyrdd eraill o gysylltu â ni sy'n cynnwys:\nOs byddai'n well gennych, gallwch hefyd ein ffonio ar 0300 062 8163.\nGallwch anfon e-bost i HIW@gov.wales\nGallwch hefyd gael y wybodaeth ddiweddaraf am ein gwaith drwy ein dilyn ar Facebook a Twitter.\nA fydd ffioedd yn cael eu hoedi neu eu hepgor yn sgil COVID-19 ac a oes unrhyw gymorth ariannol ar gael ar gyfer darparwyr annibynnol?\nBydd ffioedd cofrestru blynyddol sy'n ddyledus o 1 Ebrill 2020 yn cael eu gohirio tan yn nes ymlaen yn y flwyddyn. Efallai y byddwch yn derbyn anfoneb, ond ni fyddwn yn casglu taliad ar hyn o bryd. Byddwn yn cysylltu'n uniongyrchol â lleoliadau sydd ag unrhyw ffioedd sy'n weddill cyn y dyddiad hwnna.\nCeir manylion am gymorth ariannol i fusnesau y mae COVID-19 yn effeithio arnynt ar wefan Llywodraeth Cymru. Ni allwn gynnig cyngor ar gymorth ariannol sydd ar gael i chi.\nA yw'n ddiogel i'ch gwasanaeth aros ar agor?\nNi all AGIC roi cyngor i chi ar y mater hwn. Byddem yn eich cynghori i ddefnyddio gwefannau swyddogol iechyd cyhoeddus a'r llywodraeth a'u hadrannau ar gyngor ynghylch COVID-19. Mae'r rhain yn amlinellu'r union fusnesau a gwasanaethau a all aros ar agor a darparu gwasanaethau yn ystod y pandemig. Y brif neges gan y Llywodraeth yw y dylai pobl aros gartref oni fydd yn gwbl angenrheidiol; dylech wneud popeth o fewn eich gallu i annog pobl i ddilyn y cyngor hwn.\nRydym yn gweithio gyda'n cydweithwyr mewn rhannau eraill o Lywodraeth Cymru i sicrhau y bydd unrhyw ganllawiau a gwybodaeth i chi fel darparwyr yn cael eu rhannu. Byddwn yn helpu i rannu'r manylion hyn os bydd angen.\nCeir dolenni isod i'r canllawiau diweddaraf sy'n cynnwys cyngor ar ba wasanaethau ddylai aros ar agor, amseroedd ymweld ar gyfer y darparwyr hynny sydd â gwelyau dros nos a chyngor i fusnesau y mae COVID-19 wedi effeithio arnynt yn ariannol:\nEwch i'r tudalennau hyn yn rheolaidd er mwyn cael y wybodaeth ddiweddaraf am unrhyw ganllawiau a chyngor newydd a gaiff eu cyhoeddi.\nA fydd gwasanaethau'n cael eu harolygu yn ystod y pandemig?\nRydym yn ymweld â lleoliadau gofal iechyd er mwyn cynnal arolygiadau ar y safle lle credwn fod hynny'n angenrheidiol. Fodd bynnag, rydym wedi diwygio ein dull o arolygu a sicrhau, a allai olygu yn hytrach nag ymweliad gennym ni, y gallwch dderbyn galwad ffôn neu gais am wybodaeth drwy ddulliau eraill.\nOes angen i wasanaethau roi gwybod i AGIC eu bod yn cau dros dro a phan fyddant yn ailagor?\nRydym am i chi roi gwybod ni os byddwch yn cau gwasanaethau dros dro neu'n ailagor y gwasanaethau hyn. Nid oes gofyniad rheoliadol i chi wneud hyn, ond rydym yn ceisio cadw cofnod o'r wybodaeth hon. Anfonwch e-bost i hiw@gov.wales gyda'r wybodaeth hon os yw'n bosibl.\nSut dylai gwasanaethau gofrestru yn ystod y pandemig/yr achosion o coronafeirws?\nMynediad cyfyngedig sydd gennym at geisiadau neu ddogfennaeth ategol a gaiff eu hanfon fel copi caled drwy'r post. Byddem yn eich annog i gyflwyno eich ceisiadau'n electronig neu fel arall bydd oedi cyn y bydd y tîm cofrestru yn cael eich gwybodaeth. Dylech hefyd gynnwys 'COVID-19' fel testun yr e-bost os ydych yn bwriadu cofrestru gwasanaeth sy'n uniongyrchol gysylltiedig â'r ymateb i COVID-19 Yna byddwn yn cysylltu â chi ac yn rhoi cyngor ar y camau nesaf. Byddwn hefyd yn cyhoeddi canllawiau penodol i ddarparwyr sy'n cofrestru'r mathau hyn o wasanaethau yn ystod y dyddiau nesaf.\nDyma rai atebion i ymholiadau cyffredinol rydym wedi'u cael am gofrestru.\nCyfweliadau â rheolwyr cofrestredig\nByddwn yn cynnal y cyfweliadau hyn yn rhithiol drwy ddefnyddio Skype hyd y gellir gweld. Bydd gwiriadau datgelu a gwahardd a hunaniaeth hefyd yn cael eu cynnal yn rhithiol drwy ddefnyddio Skype a sganiadau.\nYmweliadau cyn cofrestru\nBydd yr holl wiriadau dogfennau yn cael eu gwneud yn rhithiol cyn yr ymweliad. Efallai y gofynnir i chi wneud fideo ohonoch yn cerdded drwy'r lleoliad a darparu lluniau o'r amgylchedd. Yna cynhelir ymweliadau cyn gynted ag y bydd y sefyllfa wedi dod i ben.\nCaiff y rhain eu darparu fel copi caled a bydd angen llofnodi er mwyn eu derbyn o hyd.\nByddwn yn parhau i adolygu'r sefyllfa a'n hymateb i hyn yn ystod yr wythnosau a'r misoedd sydd i ddod. Byddwn yn parhau i wneud yn siŵr ein bod yn targedu ac yn canolbwyntio ein hadnoddau ar gefnogi'r system gofal iechyd, Llywodraeth Cymru a'r cyhoedd yn ystod y cyfnod digynsail a heriol hwn.\n30 Maw 2020


Preswylydd Iechyd yr amgylchedd a llygredd Rhoi gwybod i ni am fater iechyd yr amgylchedd Materion sy’n ymwneud â chŵn Cŵn strae\nOs byddwch yn colli eich ci dylech roi gwybod i’r warden cŵn cyn gynted â phosibl. Gofynnir i chi am fanylion am y math o gi, y lliw, rhyw, a lle a phryd y gwnaethoch ei golli. Gofynnir i chi a oes gan eich ci goler a thag hefyd. Bydd y manylion hyn wedi’u cofnodi a bydd unrhyw gŵn sy’n cael eu casglu yn cael eu cadarnhau yn erbyn y cofnod hwn. Byddwn yn cysylltu â chi pryd/os bydd eich ci yn cael ei ganfod. Mae’n bwysig eich bod yn rhoi gwybod i’r gwasanaeth warden cŵn os byddwch yn canfod y ci eich hun yn ddiweddarach.\nCŵn sydd wedi’u canfod\nOs byddwch yn canfod ci, dylech gysylltu â’r warden cŵn. Bydd y manylion yn cael eu cofnodi a’u cadarnhau yn erbyn y cofnod o gŵn sydd ar goll i weld a oes cyfatebiaeth. Os na fydd y perchennog wedi cysylltu â ni neu os na fydd yn bosibl cysylltu â’r perchennog, bydd y warden cŵn yn ceisio casglu’r ci yr un diwrnod. Bydd y ci yn cael ei drosglwyddo i gytiau diogel ac yn derbyn gofal nes y bydd y perchennog yn cael ei ganfod neu nes y byddwn wedi gallu cysylltu â hwy.\nRhoddir gwybod i’r perchennog bod y ci wedi’i ganfod, a bod ffioedd i’w talu cyn y bydd y ci yn cael ei ddychwelyd iddynt. Mae’r ffioedd hyn yn cynnwys cost dal y ci gan y warden cŵn a’r ffioedd ar gyfer eu cadw yn y cytiau cŵn, sy’n cael eu codi ar sail ddyddiol.\nOs na fydd unrhyw berchennog yn cysylltu, neu os byddant yn penderfynu peidio â chasglu’r ci, yna byddwn yn ei gadw am 7 niwrnod llawn, ac ar ôl hyn bydd yn cael ei drosglwyddo’n gyfreithiol i’w ailgartrefu. Ni fydd unrhyw gŵn yn cael eu rhoi i gysgu, ac eithrio mewn amgylchiadau eithriadol.\nCysylltu â’r warden cŵn


Canllaw ymarferol i recriwtio mwy cynhwysol\nGall ein pecyn cymorth ecwiti hiliol mewn natur newydd helpu sefydliadau i gael yr offer a magu hyder i recriwtio a chael staff a gwirfoddolwyr mwy amrywiol.\nSut y gall grantiau 'bach' gael effaith fawr ar gymunedau\nMae ein Cyfarwyddwr Cymru yn nodi Dydd Gŵyl Dewi drwy fyfyrio ar sut y gall doethineb nawddsant Cymru ddod â chymunedau'n nes at eu treftadaeth.\nSut y gallwn helpu pawb i gael mynediad i'r "Gwasanaeth Iechyd Naturiol"\nI ddathlu dechrau Wythnos Love Parks, mae ein Pennaeth Polisi Tir a Natur, Drew Bennellick, yn trafod manteision mannau gwyrdd a pham rydym yn eu hariannu.\nCynnal digwyddiadau digidol: awgrymiadau da gan y BFI\nBFI Southbank yw'r theatr ffilm genedlaethol, a chartref ffisegol treftadaeth ffilm, diwylliant a dysgu Prydain. Pan fu'n rhaid i ni gau drysau ym mis Mawrth 2020, roeddem yn benderfynol o barhau i gynnig y gorau i gynulleidfaoedd mewn rhaglennu ffilmiau a digwyddiadau cyd-destunol. Defnyddiwyd ein\nBlwyddyn fel Cyfarwyddwr Cymru: cyfyngiadau symud, Balchder a chynhwysiant\nDyma Andrew White yn myfyrio ar ei flwyddyn gyntaf fel Cyfarwyddwr Cronfa Treftadaeth y Loteri Genedlaethol yng Nghymru, a'n hymrwymiad hollbwysig i gynhwysiant.\nMis Hanes Anabledd: newid agweddau\nDywed Richard Kramer, Prif Swyddog Gweithredol yr elusen anabledd Sense, wrthym sut mae newid agweddau am anabledd drwy ddiwylliant yn gwella bywyd i bawb.\nErs yn 12 oed, rwyf wedi cael fy swyno gan dirweddau naturiol, creigiau a'r straeon y gallant ddweud wrthym am hanes ein daear.\nSgiliau Digidol ar gyfer Treftadaeth yn cael hwb ariannol\nBydd £1m o gyllid gan Lywodraeth y DU ar gyfer y fenter Sgiliau Digidol yn ein galluogi i gefnogi adferiad y sector treftadaeth ymhellach. Dyma ein Pennaeth Polisi Digidol, Josie Fraser, yn sôn am yr hwb ariannol yma.


> Adnoddau > iTunes > sut i drosi Napster i iTunes\nNapster Mae rhaglen gynt am ddim, ond bellach storio ar-lein cerddoriaeth boblogaidd ar gyfer prynu caneuon a ffeiliau sain. Gallwch feddwl am llusgo i iTunes ar gyfer cadw am byth, neu droi eu iPod, iPhone ar gyfer chwarae unrhyw bryd, unrhyw le. A bydd yr erthygl hon yn dangos i chi sut i drosglwyddo Napster i iTunes mewn dwy ran.\nRhan 1: Sut i drosi Napster i iTunes\nRecordydd Sain bwerus yn offeryn anfarwol a ddefnyddir i drosi Napster i iTunes — Streaming Audio Recorder . Bwriedir hwn Napster i trawsnewidydd iTunes i gofnodi sain ac yn olaf yn cynhyrchu ffeil MP3 fel y Napster y mae'r gân yn chwarae drwy'r cerdyn sain eich cyfrifiadur. Yna gallwch eu trosglwyddo ffeil MP3 iTunes yn app hwn yn uniongyrchol.\nCam 1: Lawrlwytho a gosod app CAMPUS hwn. Os nad oes gennych ei eto, gallwch ei gael y ddolen isod.\nCam 2: Lansio a taro y botwm "Cofnod" ar y gornel chwith uchaf. Yna chwarae un gân Napster ydych am drosglwyddo. Edrychwch, mae app CAMPUS hwn yn cofnodi y gân. Pan fydd y gân drosodd, bydd cofnodi yn stopio ar unwaith, arbed ffeil mewn fformat MP3 heb unrhyw golled sain.\nNodyn: Os ydych am ddod o hyd i ffeil MP3, unig de-gliciwch yn y Llyfrgell a dewiswch "Agored yn y ffolder".\nCam 3: y trac wedi'i chofnodi yn Llyfrgell app hwn yn tynnu sylw at, ac yna cliciwch y botwm "Ychwanegu at iTunes" ar waelod y prif ryngwyneb.\nYn cael ei wneud! Mae eich cerddoriaeth Napster yn y rhestr chwarae iTunes a enwir "SAR". Mae'n rhyfeddol, ynte? Mae'n werth yr arian. Byddwch yn gwybod, na allwch eu cadw rhai cerddoriaeth os nad ydych yn parhau i dalu pan ddaw'r tanysgrifiad i ben. Felly, gallai ddweud gall app hwn yn arbed llawer o arian i chi.\nRhan 2: Sut i drosglwyddo Napster i iTunes uniongyrchol\nYn y rhan hon, byddwch yn dysgu sut i uniongyrchol yn trosglwyddo traciau rhwng Napster a iTunes yn gyflym.\n1. rhedeg eich rhaglen Napster ac iTunes ar eich bwrdd gwaith.\n2. De-gliciwch y gân a ydych am drosglwyddo yn Napster y rhaglen a chlicio "Nodi lleoliad" i agor y ffolder lle cedwir y gân.\n3. taro y tap "Cerddoriaeth" yn y ddewislen ar yr ochr chwith o eich iTunes.\n4. uniongyrchol lusgo a gollwng y gân gan ei ffolder i iTunes Llyfrgell "Cerddoriaeth".


Prosiect arloesol plant coll Gwent yn cwrdd â gweinidog Digwyddiadau drachefn wedi haneru yn ystod y chwe mis cyntaf | National Lottery Good Causes\nProsiect arloesol plant coll Gwent yn cwrdd â gweinidog Digwyddiadau drachefn wedi haneru yn ystod y chwe mis cyntaf\nAshley Kerry Vaughan.jpg Missing Children form.jpg\nMae prosiect newydd arloesol yn ne-ddwyrain Cymru eisoes wedi haneru nifer y plant sy'n mynd ar goll drosodd a throsodd.\nSiaradodd y bobl ifanc am sut y mae prosiect Plant Coll Gwent/Gwent Missing Children wedi eu helpu i weddnewid eu bywydau yn ystod eu cyfarfod gyda'r Dirprwy Weinidog dros Drechu Tlodi, Vaughan Gething AC yn swyddfa'r tîm ym Mhont-y-pŵl heddiw (Dydd Iau 1 Mai).\nMae prosiect Plant Coll Gwent yn cefnogi pobl ifanc bregus a'u teuluoedd trwy greu cronfa o wybodaeth rhwng gwasanaethau cyhoeddus er mwyn cyrraedd gwraidd problemau pob person ifanc.\nBlwyddyn ers ei lansio, mae'r prosiect a ariennir gan y Loteri Genedlaethol wedi cefnogi bron 600 o bobl ifanc bregus a'u teuluoedd i newid eu bywydau er gwell. Yn ei chwe mis cyntaf fe wnaeth y prosiect helpu 234 o bobl ifanc, ac nid yw 128 o'r rheini wedi'u hadrodd ar goll eto.\nGwelodd Vaughan Gething AC effaith cydweithio rhwng gwasanaethau cyhoeddus i ostwng nifer y digwyddiadau o blant yn rhedeg i ffwrdd ac i helpu pobl ifanc i adennill rheolaeth ar eu bywydau.\nFe wnaeth partneriaid y prosiect esbonio sut y mae arian y Loteri Genedlaethol wedi'u helpu i sefydlu canolfan plant coll arloesol i rannu gwybodaeth ac asesu risg. Mae pob plentyn sy'n rhedeg i ffwrdd yn derbyn cymorth annibynnol, a allai gynnwys siarad ar eu rhan, ailadeiladu eu teulu, a derbyn cymorth gan bobl ifanc eraill, yn ôl yr angen.\nDywedodd y Dirprwy Weinidog Vaughan Gething:\n“Mae Llywodraeth Cymru yn benderfynol o wella cyfleoedd bywyd y bobl fwyaf bregus yng Nghymru, ac roeddwn yn awyddus i weld sut y mae'r prosiect hwn yn helpu pobl ifanc.\n“Mae'r prosiect yn dangos sut y gall partneriaethau gynyddu effaith y maen nhw'n ei chael, fel yr amlinellir yn ein strategaeth Gwasanaethau Effeithiol i Bobl Fregus. Mae arian y Loteri Genedlaethol wedi chwarae ei ran wrth wella dyfodol y bobl ifanc hyn.”\nDywedodd Kerry Wade, Rheolwr Gwasanaeth y Prosiect:\n“Mae plant coll wrth risg cynyddol o gam-drin corfforol neu rywiol. Gall eu bywydau droelli i beryglon megis alcohol, cyffuriau, trosedd ac ecsploetiaeth, ac mae'r prosiect yn eu hadnabod ac yn helpu i'w hamddiffyn.\n“Mae llawer o'r plant a'r bobl ifanc hyn yn ceisio delio gyda sefyllfaoedd cymhleth, a gwneud synnwyr ohonynt, sy'n golygu eu bod yn fregus. Mae llawer ohonynt wedi tynnu'n ôl o gymdeithas prif ffrwd a'r gwasanaethau a'r sefydliadau a fyddai'n rhoi rywfaint o amddiffyniad iddynt. Trwy gydgyfrannu adnoddau a dod i adnabod y bobl ifanc hyn yn iawn, rydym wedi gallu eu helpu yn ôl ar y trywydd cywir.\n"Fe wnaeth arian y Loteri Genedlaethol helpu i wireddu hyn, felly rydym yn ddiolchgar iawn am y gefnogaeth arwyddocaol hon."\nMae'r ganolfan yn cael ei chefnogi gan Heddlu Gwent, Bwrdd Iechyd Aneurin Bevan, a Gwasanaethau Cymdeithasol ym mhum awdurdod Gwent (Casnewydd, Caerffili, Torfaen, Blaenau Gwent a Sir Fynwy).\nDerbyniodd y prosiect dros £500,000 o arian y Loteri Genedlaethol, sy'n caniatáu i weithwyr annibynnol o Llamau gynllunio pecynnau gofal ac amddiffyniad unigol, ar sail dealltwriaeth o'r rhesymau pam mae pobl yn cael eu hadrodd ar goll.\nDywedodd John Rose, Cyfarwyddwr, Cronfa Loteri Fawr: “Mae Plant Coll Gwent yn brosiect uchelgeisiol, sy'n cefnogi rhai o'n pobl ifanc mwyaf bregus.\n“Rydym yn falch bod y Gronfa Loteri Fawr wedi gallu buddsoddi arian y Loteri Genedlaethol mewn ffyrdd sy'n gwneud gwahaniaeth gwirioneddol. Diolch i'r Loteri Genedlaethol, gall chwaraewyr y loteri deimlo'n falch o'r buddsoddiad y maen nhw'n ei wneud yn nyfodol ein pobl ifanc."\nMae Plant Coll Gwent yn un yn unig o nifer o brosiectau lleol sy'n defnyddio arian y Loteri Genedlaethol i wella dyfodol a gwneud gwahaniaeth mawr yn eu cymunedau.\nMae dros £71m o arian y Loteri Genedlaethol wedi helpu dros 5,000 o brosiectau i weithio gyda phobl ifanc yng Nghymru yn ystod y pum mlynedd ddiwethaf yn unig .\n• Mae gan ddosbarthwyr y Loteri raglenni ariannu sy'n canolbwyntio ar wella bywydau ar gyfer pobl ifanc, megis rhaglenni Gwella Dyfodol ac Adeiladu Cymunedau y Gronfa Loteri Fawr, a Gwreiddiau Ifanc Cronfa Dreftadaeth y Loteri.\n• Mae gan ddosbarthwyr y loteri strategaethau tlodi plant, megis Agenda Tlodi Plant a'r Celfyddydau Cyngor Celfyddydau Cymru a Strategaeth Tlodi Plant Chwaraeon Cymru.\n• Mae'r Loteri Genedlaethol yn codi £33 miliwn bob wythnos dros ystod eang o brosiectau chwaraeon, treftadaeth, elusennol a chymunedol ar draws y DU\n• Mae mwy na 420,000 o ddyfarniadau unigol wedi'u gwneud ar draws y DU\n• Ar gyfartaledd ceir 135 o grantiau'r loteri ar gyfer pob rhanbarth cod post\n• Am wybodaeth bellach am brosiectau a ariennir gan y Loteri Genedlaethol, gweler http://www.achosiondayloteri.org.uk/\nYstadegau Plant Coll Gwent\n• Derbyniodd Plant Coll Amlasiantaeth Gwent £543,202 o arian y Loteri Genedlaethol trwy'r Gronfa Loteri Fawr yn 2013\n• Mae'n ariannu gwasanaeth ôl-drafodaeth, a redir gan Llamau. Mae dau weithiwr ôl-drafodaeth llawn amser a gweithiwr cyfryngu rhan amser yn cynllunio pecynnau gofal ac amddiffyniad ar gyfer y bobl ifanc, gan ddeall y rhesymau pam eu bod yn cael eu hadrodd ar goll\n• O'r 234 o asesiadau risg a gwblhawyd yn ystod y chwe mis cyntaf, roedd 163 o blant (70%) wedi'u hadrodd ar goll o'u cyfeiriad cartref (gan gynnwys byw gyda theulu biolegol, teidiau a neiniau, ffrindiau'r teulu, safleoedd teithwyr, ac un person yn 'syrffio soffa' gyda theulu a ffrindiau)\n• Roedd 18 o bobl ifanc (8 y cant) wedi'u hadrodd ar goll o Ofal Preswyl\n• Roedd 33 o bobl ifanc (14 y cant) wedi'u hadrodd ar goll o Ofal Maeth\n• Roedd 15 o bobl ifanc wedi'u hadrodd ar goll o ddarpariaeth ddigartref 16+ megis hosteli a thai diogel. Adroddwyd am un o wely a brecwast, ac un arall o lety â chymorth.\n• Benyw A, fe aseswyd ei bod yn risg uchel oherwydd pryderon mawr yn ymwneud â cham-drin plant yn rhywiol, roedd wedi'i hadrodd ar goll 52 gwaith cyn cwrdd â'r gweithiwr ôl-drafodaeth annibynnol. Dim ond naw gwaith y mae wedi'i hadrodd ar goll ers dechrau gyda'r prosiect, gostyngiad sylweddol. Mae bellach yn trafod ei hamser cyrffyw ac yn parhau i gysylltu'n dda gyda'r gweithiwr.\n• Gwryw A - adroddwyd ei fod ar goll ac yn cynnau tân tra'r oedd allan. Helpodd y gweithiwr annibynnol ôl-drafodaeth y gwryw ifanc hwn i gysylltu â gwasanaeth ataliol sy'n cael ei gynnig gan Wasanaeth Tân Gwent.


Theresa May yn rhybuddio Rwsia – Golwg360\nTheresa May yn rhybuddio Rwsia\n14 Tachwedd 2017 am 09:17\nMae Prif Weinidog y Deyrnas Unedig wedi cyhuddo Rwsia o fygwth y drefn ryngwladol trwy ymyrryd ag etholiadau a lledaenu newyddion ffug.\nWrth annerch gwledd Arglwydd Faer Llundain, gwnaeth Theresa May gyhuddo Rwsia o gynnal “ymgyrch parhaus o ysbïo seibr” gan dynnu sylw at achosion honedig yn Ewrop.\n“Mae gen i neges syml i Rwsia,” meddai Theresa May. “Rydym ni’n ymwybodol o’ch gweithredoedd. Ac ni fyddwch yn llwyddo.”\n“Oherwydd dydych chi heb lwyr werthfawrogi gwydnwch ein democratiaethau, ac apêl cymdeithasau rhydd ac agored.”\nEr ei rhybuddion, pwysleisiodd bod angen gwella’r berthynas â Rwsia er mwyn osgoi ail Ryfel Oer gan nodi: “Er bod angen bod yn wyliadwrus, rhaid hefyd croesawu deialog”.


Gofalwyr ifanc - Dewis Cymru\nMae gofalwyr ifanc yn blant a phobl ifanc o dan 18 oed y mae gofalu am rywun arall yn effeithio ar eu bywydau mewn rhyw ffordd.\nMae gofalwyr ifanc yn cefnogi (neu’n helpu i gefnogi) rhywun na fyddai’n gallu aros gartref heb eu help. Efallai eu mam neu dad fydd hyn, eu chwaer neu frawd, modryb neu ewythr neu hyd yn oed mam-gu neu dad-cu.\nYn aml mae gofalwyr ifanc rhwng 16 a 25 oed yn cael eu galw’n ofalwyr sy’n oedolion ifanc. Efallai y bydd yn anodd iddyn nhw gydbwyso eu rôl gofalu gydag addysg, cyflogaeth a pherthnasoedd.\nMae helpu i edrych ar ôl rhywun yn beth ardderchog i’w wneud; ond mae’n gallu cael effaith aruthrol ar fywyd y person ifanc ei hun.\nMae llawer o ffyrdd y gallai gofalu am rywun effeithio ar fywyd person ifanc:\nColli ysgol neu fod heb ddigon o amser i wneud gwaith cartref\nPeidio â mynd i’r coleg neu’r brifysgol am eu bod nhw’n teimlo eu bod nhw’n methu mynd oddi cartref\nHeb allu gwahodd ffrindiau o gwmpas\nHeb ddigon o amser i fwynhau gweithgareddau hamdden a chymdeithasol\nCael eu bwlio yn yr ysgol\nTeimlo’n unig ac yn ynysig rhag plant a phobl ifanc eraill\nHeb ddigon o amser i fwynhau bod yn ifanc.\nMae gan bob plentyn a pherson ifanc rai hawliau penodol o dan Gonfensiwn y Cenhedloedd Unedig ar Hawliau’r Plentyn. Mae’r rhain yn cynnwys hawl i:\nDdysgu a derbyn addysg\nCwrdd â ffrindiau ac ymuno â grwpiau a chlybiau\nYmlacio a chwarae\nDweud beth maen nhw’n meddwl ddylai ddigwydd iddyn nhw ac i’w llais gael ei glywed.\nHelp ar gyfer gofalwyr ifanc\nMae’n bwysig nad yw gofalwyr ifanc yn cael eu gadael i ymdopi ar eu pen eu hun.\nGwnewch yn siŵr bob tro bod ysgol neu goleg y person ifanc yn ymwybodol o’r sefyllfa - os ydyn nhw’n gwybod, maen nhw’n fwy tebygol o fod yn gydymdeimladol os bydd y person ifanc yn hwyr weithiau neu’n methu gwneud eu gwaith cartref mewn pryd bob tro.\nDylai gofalwyr sy’n oedolion ifanc ac sy’n gweithio ddweud wrth eu cyflogwr. Os bydd argyfwng, mae gan bob gofalwr hawl gyfreithiol i absenoldeb (di-dâl).\nMae gan ofalwyr ifanc hawl i asesiad o’u hanghenion eu hunain. Bydd y gwasanaethau cymdeithasol yn darganfod dulliau o gefnogi gofalwyr ifanc, gan gynnwys eu rhoi mewn cysylltiad â grŵp cymorth gofalwyr ifanc neu drefnu seibiant byr.\nOs nad yw’r sawl sy’n derbyn y gofal yn cael unrhyw gymorth allanol ar hyn o bryd, cysylltwch â gwasanaethau cymdeithasol eich cyngor lleol i gael gwybod pa help allai fod ar gael.\nDiweddariad diwethaf: 18/02/2022


Cefnogi Teuluoedd Plant Anabl Ieuainc, 19/03/09 [C] - Children in Wales\nHafan > Press Releases > Cefnogi Teuluoedd Plant Anabl Ieuainc, 19/03/09 [C]\nCefnogi Teuluoedd Plant Anabl Ieuainc, 19/03/09 [C]\nFe fydd rhieni ac ymarferwyr yn canfod mwy am y rhaglen newydd sy’n gwella’r cymorth a ddarperir i deuluoedd plant ieuainc gydag anableddau mewn digwyddiad yn Llandrindod dydd Llun nesaf, 23 Mawrth 2009.\nFe gafodd y Rhaglen Cefnogi Cynnar ei datblygu yn Lloegr i wella ansawdd, cysondeb a chydgysylltu gwasanaethau ar gyfer plant anabl o dan bum mlwydd oed a’u teuluoedd. Fe’i cynlluniwyd i sicrhau bod yr holl wasanaethau a ddarperir ar gyfer y teuluoedd hyn wedi’u cydgysylltu’n dda ac yn ymatebol i’w anghenion.\nY mae Llywodraeth Cynulliad Cymru yn awr wedi cytuno i weithredu Cefnogi Cynnar ledled yr holl 22 o awdurdodau lleol yng Nghymru. Fe fydd hyn yn golygu y bydd awdurdodau lleol ac awdurdodau iechyd Cymru yn mabwysiadu pecyn o ddeunyddiau a hyfforddiant Cefnogi Cynnar i’w galluogi hwy i ddarparu’r gefnogaeth iawn i deuluoedd.\nY sefydliad ymbarél dros blant, Plant yng Nghymru, sy’n arwain y bartneriaeth i ddatblygu gwybodaeth a hyfforddiant Cefnogi Cynnar ar gyfer Cymru.\nFe ddywedodd Lynne Hill, Cyfarwyddwr Polisi yn Plant yng Nghymru: “Yr wyf wrth fy modd ein bod wedi ennill y contract hwn, a fydd yn ein galluogi ni, gyda’n partneriaid, i ddatblygu’r rhaglen Cefnogi Cynnar yng Nghymru. Yr ydym yn hyderus y bydd plant anabl ieuainc a’u teuluoedd, a’r ymarferwyr sydd yn eu cymorth, yn gweld gwir fuddion oddi wrth y rhaglen.”\n2. Y Diwrnod Gwybodaeth yw’r cyntaf mewn cyfres o dri o Ddiwrnodau Gwybodaeth i godi ymwybyddiaeth o’r Rhaglen Cymorth Cynnar. Fe fydd y rhain yn cael eu cynnal yn Llandrindod ar 23 o Fawrth 2009, ac yn Ne Orllewin Cymru a Wrecsam ar y 10 a 12 o Fehefin 2009, yn ôl eu trefn. Fe gynhelir lansiad cenedlaethol ym mis Medi 2009.\n3. Am ragor o wybodaeth parthed y datganiad hwn i’r wasg, cysylltwch â Lynne Hill: Plant yng Nghymru, 25 Plas Winsor, Caerdydd, Ffôn: 029 2034 2434, E-bost: Lynne.Hill@childreninwales.org.uk


DYDD MIWSIG CYMRU: Creu murluniau cerddorion yn “anrhydedd fawr” – Golwg360\n9 Chwefror 2018 am 07:00 Diweddarwyd am 14:17\nMurlun Yws Gwynedd\nLlun: Dydd Miwsig Cymru\nMae creu murluniau i ddathlu Dydd Miwsig Cymru (Chwefror 9) wedi bod yn “anrhydedd fawr”, yn ôl yr artist graffiti sydd wedi creu saith darn i’w gosod ledled Cymru.\nMae’r gyfres yn portreadu cerddorion Cymraeg, yn cynnwys Kizzy Crawford ac Yws Gwynedd, ac wedi eu gosod mewn llefydd amlwg i nodi’r diwrnod hwn.\nMae’r artist graffiti o Gaerdydd, Bradley ‘R-Mer’ Woods, yn dweud ei fod wedi ceisio rhoi ychydig o bersonoliaeth y cerddorion yn y gwaith.\n“Wnes i drio cyfleu’r bersonoliaeth gyda rhai ohonyn nhw, yn enwedig Dave Datblygu,” meddai wrth golwg360.\n“Roedd e’n fwy punky. Ges i lun du a gwyn, a wnes i drio ychwanegu’r pync iddo. Ond gyda’r gweddill, maen nhw’n fwy mwyn. Mae’n dibynnu ar y gerddoriaeth i ddweud y gwir…”\nCymerodd pob darn rhyw ddiwrnod i’w creu – gan eithrio’r oriau o ddylunio’r graffeg – a gwaith chwistrellu paent llawrydd yw pob un.\nPwy yw R-Mer?\nMae Bradley ‘R-Mer’ Woods, wedi bod wrthi ers ugain mlynedd yn creu gwaith celf trwy chwistrellu paent, ac ef oedd yn gyfrifol am greu murluniau Dydd Miwsig Cymru y llynedd hefyd.\nBellach mae’n artist llawn amser gyda chomisiynau “diddiwedd”, meddai, ac mae wedi creu gwaith i sawl sefydliad enwog yn gynnwys clybiau pêl-droed Caerdydd a Lerpwl.\n“Dw i’n dwlu gwneud hyn,” meddai. “Mae beth ddechreuodd gyda fy angerdd i tuag at gelf, bellach wedi troi’n swydd. Dw i wedi fy mendithio.”\nY darnau, a lle mae’n bosib eu gweld\nKizzy Crawford – Ysgol Gyfun Rhydywaun, Penywaun\nMurlun Kizzy Crawford\nGruff Rhys – Hwlffordd\nMurlun Gruff Rhys\nDave Datblygu – Aberteifi\nMurlun Dydd Miwsig Cymru; Dave Datblygu\nElin Fflur – Neuadd y Dref, Llangefni\nMurlun Dydd Miwsig Cymru: Elin Fflur\nLisa Jên Brown 9Bach – Stryd Fawr, Bethesda\nMurlun Dydd Miwsig Cymru: 9 Bach\nOsian Candelas – Gwersyll yr Urdd Glan-llyn\nMurlun Dydd Miwsig Cymru: Osian Candelas\nYws Gwynedd – Canolfan Gelfyddydau Galeri, Caernarfon\nMurlun Dydd Miwsig Cymru: Yws Gwynedd\nGwaith mynyddig Lisa Eurgain Taylor yn “mynd a ni i fyd arall”\nArtes Mundi 8: artist o Wlad Thai yn ennill gwobr gwerth £40,000


cationic Yarn |cyflenwr gwneuthurwr o Taiwan dosbarthwr cyfanwerthwr\nRydych chi yma: Hafan-> cynhyrchion -> cationic Yarn\nRydym yn dechnegol cationic Yarn gwneuthurwr, ffatri, cyflenwr ac allforiwr, â ffatri yn Taiwan. Diddordeb byw, gallwn eich darparu gyda'r prosiect diweddaraf yn y farchnad gyda'r pris mwyaf ffafriol a gwasanaeth. Rydym yn derbyn OEM & ODM gorchmynion. Gyda dylunwyr cefndir a safleoedd gweithgynhyrchu cryf, gallwn gynhyrchu cynhyrchion gwahanol yn ôl y cwsmer gofynion rhan. Ar ôl i chi roi cynnig, byddwch yn fodlon ar ein cynnyrch a gwasanaethau.\n100%Cationic gweadog Yarn\n100%Cationic edafedd yn fath arbennig o polyester drwy ychwanegu cemegau cationic yn ystod y broses polymer.Maent yn cael eu defnyddio yn aml i wehyddu/wau gyda neilon,polyester neu ffibrau eraill i gynhyrchu patrymau neu aml arlliwiau ar gyfer tecstilau. JANG JANG CO., LTD.cyflenwi gwahanol edafedd cationic gan y gallai gael ei lliwio o dan dymheredd uchel ac isel er cwsmeriaid i greu mwy o bosibiliadau lliw.\nCationic Yarn-2 : Cationic Dyeable Polyester Yarn\ncationic＋Polyester gweadog Yarn\ncationic+edafedd polyester cipio manteision cationic a polyester ffibrau.Dau ddefnydd ffibr gwahanol yn cael eu prosesu gyda thechnegau arbennig drwyJANG JANG CO., LTD.i greu tecstilau gyda theimlad llaw newydd a gwahanol ymddangosiadau.\nCationic Yarn-3 : Yarn Specialty\n100%Dawnsio Dragon Cationic Yarn\nJANG JANG CO., LTD.berthnasol technegau arbennig i reoli'r intermingles edafedd yn ystod y broses edafedd cationic ddraig dawnsio cynhyrchu.Ar ôl gwehyddu/gwau a lliwio,gallai'r edafedd gynhyrchu'r dot neu streipiau effeithiau fel dreigiau dawnsio ar yr ymddangosiadau y tecstilau.\nCationic Yarn-4 : Edau synthetig\ndewin patrwm~cationic+polyester+edafedd neilon gwyn Raw&Edau lliwio\nAr yr un pryd,y Cationic+polyester+Mae edafedd neilon holl fanteision polyester a neilon.Yn ychwanegol,y tri edafedd gwahanol gweadog gyda'i gilydd yn creu teimlad llaw arbennig.\nMae'r defnydd o cation+neilon aml arbennig eiddo lliw gwahanol,yn ogystal â dylunio ffabrig unigryw,cynhyrchu cyflwyniad brethyn newydd sbon.\npoly+cationic+Nylon DTY gwyn amrwd\npoly+cationic+Neilon Edau lliwio\nHudol mewn dyluniadau, gennym ar gyfer ein cleientiaid radd uchel\ncynhyrchion. Maent yn dod mewn cyfuniadau lliw llachar sy'n eu gwneud yn edrych yn dal y llygad.


Mae gan Ynys Echni gymeriad unigryw – mae’n lle gwyllt, arunig â golygfeydd godidog o’r Ynys i arfordiroedd Cymru a Lloegr. Gwta ½ milltir o led, mae’r Ynys fechan hon yn dlws cudd ym Môr Hafren. Mae Ynys Echni yn Safle o Ddiddordeb Gwyddonol Arbennig ac yn Warchodfa Natur Leol. Mae Project Ynys Echni yn gwarchod nodweddion naturiol a diwylliannol yr Ynys, o laswelltir arforol i farics Fictoraidd, o gytrefi adar môr i fynceri rhyfel.\n..Come and explore\nHanes yr Ynys Mae hanes hir i Ynys Echni. Yr ymwelydd cyntaf â’r ynys oedd Cadog Sant. Ymwelodd â’r ynys yn rheolaidd ar ddiwedd y 6ed ganrif i fyfyrio, yn enwedig yn ystod y Grawys. Yn ystod y 18fed ganrif, sylwodd y smyglwyr fod yr ynys mewn lleoliad delfrydol iddyn nhw. Honnwyd fod hen dwll mwyngloddio yng ngogledd yr ynys yn cysylltu â chyfres o dwneli naturiol, a dihangfa gudd i’r moroedd. Er bod Ynys Echni i’w gweld yn glir o arfordiroedd Cymru a Lloegr, ni allai awdurdodau’r tollau wneud dim gan nad oedd ganddyn nhw gwch i’w cludo i’r ynys. Yn ôl pob sôn, defnyddiwyd ogof fach yng nghraig ddwyreiniol Ynys Echni i storio nwyddau anghyfreithlon, yn arbennig te a brandi.\nAr 13 Mai 1897, gwnaeth dyfeisiwr Eidalaidd 22 oed o’r enw Guglielmo Marconi, gyda chymorth un o beirianwyr Swyddfa Bost Caerdydd, George Kemp, lwyddo i drawsyrru’r signalau diwifr cyntaf dros y dyfroedd o Ynys Echni i Drwyn Larnog ger Penarth. Ar ôl methu â pherswadio llywodraeth yr Eidal i gefnogi ei broject, daeth Marconi â’i system delegraffiaeth i Gymru. Cododd fast trawsyrru 34m o uchder ar Ynys Echni, yn ogystal â mast derbyn 30m o uchder ar Drwyn Larnog. Methodd y cynnig cyntaf, ond ar 13 Mai cododd y mast i 50m a derbyniwyd y signalau’n glir. Y neges a anfonwyd drwy God Morse oedd “Ydych chi’n barod?”; mae’r papur Morse gwreiddiol, wedi’i lofnodi gan Marconi a Kemp, bellach yn Amgueddfa Genedlaethol Cymru.\nLluniau gan: Gareth Johns\nGweld hanes llawnMae Ynys Echni yn rhan o Blwyf y Santes Fair yng Nghaerdydd, ac yn rhan annatod o hanes Caerdydd.\nDeillia’r enwau ‘Holm’ neu ‘Holme’ o’r gair Sgandinafaidd am ynys ar afon, ac er ei bod hi’n bosibl nad arhosodd y Daniaid ar un o’r ynysoedd yn hir, yn sicr fe ddefnyddion nhw Ynys Echni ac Ynys Ronech yn gymorth mordwyo yn ystod eu hymosodiadau ar aber yr afon Hafren Y Goleudy\nAeth Ynys Echni’n anweithredol yn Rhagfyr 1944. Yn 1945/6 symudwyd y rhan fwyaf o’r offer fu ar yr ynys yn ystod cyfnod y fyddin gan garcharorion rhyfel Almeinig.Ymweld\nMae tripiau ar gael trwy gydol y flwyddyn i ymweld ag Ynys Echni, o dripiau dydd i arosiadau hirach. Mae tripiau cwch RIB wedi’u trefnu o flaen llaw i’r ynys sy’n mynd o Gaerdydd sawl gwaith y mis. Gall hyd at 12 teithiwr fynd ar bob cwch RIB. Mae’r tripiau yn caniatáu hyd at 3 awr ar yr ynys yn dibynnu ar amseroedd y llanw. Fel arall gallwch deilwra eich ymweliad eich hun os ydych yn mynd mewn grŵp mawr neu os hoffech aros am ddiwrnod hirach neu dros nos.\nYmweliadau dyddMae ymweliad dydd byr ag Ynys Echni yn cynnig hyd at dair awr ar yr Ynys a chyfle unigryw i weld cadwraeth, bywyd gwyllt ac adeiladau hanesyddol Ynys Echni.\nGellir trefnu i hwylio i’r Ynys am ddiwrnod gyda’r gweithredwyr canlynol\n073 9347 0476\nFfioedd cwch – Cysylltwch â’r gweithredwr cwch am brisoedd.Arosiadau dros nos / ymweliadau preswylGallwch deilwra eich ymweliad eich hun os ydych yn mynd mewn grŵp mawr neu os hoffech aros yn hirach na diwrnod.\nArosiadau dros nos / ymweliadau preswyl\nMae llety ystafelloedd cysgu ar gael yn ffermdy ein canolfan faes y gall hyd at 24 person gysgu ynddo (ystafelloedd gyda 2, 10 a 12 gwely).\nCewch wersylla ym nghaeau’r tŷ fferm pan fo’r llety ystafelloedd cysgu’n llawn (ni ddarperir pebyll).\nMae Fog Horn Cottage, sy’n adeilad rhestredig gradd II, wedi’i drawsnewid yn fwthyn hunan-arlwyo ac mae ynddo dair ystafell wely fodern a dwy ystafell gawod. Mae gan y bwthyn cartrefol ei ardd ei hun gyda BBQ cerrig a golygfeydd ysbrydoledig.\nWedi’i ddodrefnu mewn partneriaeth â John Lewis Caerdydd, dyma’r lle delfrydol i ddianc rhag bywyd bob dydd.\nI drefnu ymweliad preswyl cysylltwch â;\nSwyddfa Drefnu Ynys Echni\n£19.00 y noson\n£16.00 y noson\n£8.00 y noson\n£7.00 y noson\nGwybodaeth ychwanegol i ymwelwyr Mae angen oedolion i oruchwylio grwpiau o blant. Mae nifer yr oedolion sydd eu hangen yn amrywio, gan ddibynnu ar ba fath o ymweliad ac oedran y plant. Cysylltwch â ni am fanylion.\nMae angen i grwpiau gyflenwi eu bwyd eu hunain\nNid ydym yn cynnig consesiynau i’r henoed , myfyrwyr neu bobl ddi-waith.\nNi chaniateir cŵn ar yr Ynys.\nMae popeth sydd ei angen arnoch ar gyfer addysg yn yr awyr agored ar gael ar Ynys Echni. Ein nod yw cynnig Ynys Echni fel amgylchedd addysgol, gan barhau i’w chadw fel gwarchodfa natur.\nP’un a ydych am drefnu diwrnod addysgol neu ymweliad hirach, gwnawn ein gorau i ddiwallu eich anghenion. Mae ymweliadau dydd yn cynnwys taith gyffredinol o’r Ynys, yn edrych ar ei hanes a’i bywyd gwyllt. Fel arall, os ydych am ganolbwyntio ar bwnc penodol, gallwn weithio gyda chi i gynnig gweithgareddau addysgol byrrach. Gallwn hefyd weithio gyda chi i ddatblygu rhaglen o weithgareddau i grwpiau sy’n aros ar yr Ynys am rai nosweithiau.\nRydyn ni’n gwahodd grwpiau prifysgol i gynnal eu hastudiaethau eu hunain mewn amrywiaeth o feysydd, e.e. bioleg, astudiaethau morol, daeareg, celf.\nCysylltwch â ni ar 029 2087 7912 i gael rhagor o wybodaeth neu i drafod eich gofynion addysgol.\nMae’r tîm yn cynnwys dau aelod o staff sy’n gweithio yn y swyddfa ac un warden sy’n gweithio ar yr ynys.\nMae’r tîm yn cael cefnogaeth gan hyd at chwe gwirfoddolwr ar unrhyw adeg. Mae ymrwymiad o chwe mis yn ddelfrydol ac nid oes angen unrhyw brofiad arnoch. Os oes gennych ddiddordeb mewn gweithio am gyfnod byrrach, dylech gysylltu â’r swyddfa dir yn yr un modd.\nOs oes gennych ddiddordeb mewn gwirfoddoli gyda ni, darllenwch y wybodaeth isod ac anfonwch eich CV a llythyr eglurhaol atom i: projectynysechni@caerdydd.gov.uk\nBeth fydd gwirfoddolwyr yn ei gael?\nEr na allwn gynnig tâl i wirfoddolwyr, rydym yn cynnig:\n• bwyd a llety a rennir sylfaenol\n• help gyda chostau teithio\n• hyfforddiant allanol (Cymorth Cyntaf, cwrs torri a thocio coed Lantra)\n• hyfforddiant mewn swydd (peiriannau, codi waliau cerrig, arwain teithiau, addysg)\n• profiad amhrisiadwy mewn amrywiaeth eang o dasgau, gyda chyfradd llwyddiant ardderchog o ran gwirfoddolwyr sy’n mynd ymlaen i gael swydd â chyflog.\nFel gwirfoddolwyr byddwch yn cymryd rhan ym mhob agwedd ar waith yr Ynys o ddydd i ddydd, yn cynnwys:\n• cofnodi a monitro bywyd gwyllt\n• gwaith rheoli cynefinoedd ymarferol\n• arwain teithiau tywys i ymwelwyr\n• cynnal adeiladau rhestredig\n• cadw a rheoli stoc\n• arwain partïon gwaith gwirfoddol\nBeth sydd ei angen ar wirfoddolwyr?\n• gwybodaeth am y gwyddorau amgylcheddol/naturiol neu reoli cefn gwlad\nAm ragor o wybodaeth, cysylltwch â swyddfa Ynys Echni ar Ffôn: (029)208 77912 neu E-bost: projectynysechni@caerdydd.gov.ukCymdeithas Ynys EchniOes gennych chi ychydig oriau’n rhydd bob wythnos, mis neu flwyddyn? Oes gennych chi sgiliau DIY neu arddio i’w cynnig? Hoffech chi gael eich hyfforddi i fod yn dywysydd, bod ar bwyllgor neu helpu i godi arian? Beth bynnag sydd gennych i’w gynnig, hoffem glywed gennych.\nSefydlwyd Cymdeithas Ynys Echni i hyrwyddo a chynorthwyo Prosiect Ynys Echni. Mae aelodau’r gymdeithas yn ffurfio gweithgorau, yn gweithredu fel tywyswyr ar yr ynys, yn codi arian ac yn helpu gyda thasgau cysylltiedig, a hefyd yn cefnogi digwyddiadau cymdeithasol ar y tir mawr.\nAelodaeth o Gymdeithas Ynys Echni\nBob blwyddyn bydd aelodau’r gymdeithas yn derbyn manylion digwyddiadau sydd i ddod ac mae ein cylchlythyr blynyddol yn rhoi’r wybodaeth ddiweddaraf i’r aelodau am weithgareddau’r gymdeithas. Cost tanysgrifiad blynyddol i fod yn aelod o Gymdeithas Ynys Echni yw £15.\nAm fanylion pellach, cysylltwch â’r cadeirydd (Peter Sampson) drwy Swyddfa Prosiect Ynys Echni.\nNewyddion: Mae gan Gymdeithas Ynys Echni wefan: www.flatholmsociety.org.uk/\nMae Cymdeithas Ynys Echni yn elusen gofrestredig (Rhif Cofrestru. 1000899)Cysylltwch â Ni\nCF10 4LY Ffôn: 029 2087 7912\nDyma restr o rai o’r rhywogaethau y gellir eu gweld ar yr Ynys drwy gydol y flwyddyn; Adar: hwyaid yr eithin, piod môr, corhedion y graig, pincod a llinosiaid, cwtiaid y traeth a phibyddion y mawn Anifeiliaid: cwningod, dallnadroedd, madfallod a gloÿnnod byw Planhigion: cennin gwyllt, rhosod-y-mynydd gwyllt, clustogau Mair, lafant y morgreigiau, gludlys arfor a chlychau’r gog.CynaliadwyeddMae prosiect Ynys Echni’n anelu i arddangos technolegau cynaliadwy. Roedd y cyflenwad pŵer gwreiddiol yn cynnwys amryw o eneraduron diesel anghysylltiedig mewn gwahanol adeiladau.\nTweets by Flatholmers © 2017 The City of Cardiff Council - Cardiff Harbour Authority


Bydd y Pwyllgor yn cyfarfod nesaf ddydd Iau 9 Mehefin 2022.\nMae ymateb Llywodraeth Cymru i Adroddiad Cyfnod 1 y Pwyllgor ar y Bil Deddfau Trethi Cymru etc. (Pŵer i Addasu) wedi’i gyhoeddi ar dudalen we’r Bil – 11 Mai 2022\nTrefniadau ariannu ar ôl gadael yr UE\nRhaid i Lywodraeth Cymru osod ei chyllideb ddrafft ar gyfer y flwyddyn ariannol nesaf gerbron y Senedd i ganiatáu i’r Pwyllgor Cyllid graffu ar ei chynigion.\nRhaid i Gomisiwn y Senedd osod ei gyllideb ddrafft ar gyfer y flwyddyn ariannol nesaf gerbron y Senedd i ganiatáu i’r Pwyllgor Cyllid graffu ar ei chynigion.\nO dan Reol Sefydlog 20.22, rhaid i’r Pwyllgor Cyllid graffu ar hamcangyfrif y Swyddfa Archwilio Cymru, a gosod adroddiad gerbron y Senedd sy’n cynnwys yr amcangyfrif, gydag unrhyw addasiadau y mae’n eu hystyried yn briodol, ar ôl ymgynghori â Swyddfa Archwilio Cymru ac Archwilydd Cyffredinol Cymru.\nO dan Reol Sefydlog 20.24, rhaid i’r Pwyllgor Cyllid graffu ar amcangyfrif yr Ombwdsmon Gwasanaethau Cyhoeddus Cymru, a gosod adroddiad sy’n cynnwys yr amcangyfrif, gydag unrhyw addasiadau y mae’n eu hystyried yn briodol, gerbron y Senedd yn dilyn ymgynghori ag Ombwdsmon Gwasanaethau Cyhoeddus Cymru.\nDatganoli pwerau cyllidol i Gymru chevron_right\nGoruchwylio Archwilio Cymru chevron_right\nGoruchwylio gwaith Ombwdsmon Gwasanaethau Cyhoeddus Cymru chevron_right\nSefydlwyd y Pwyllgor ar 23 Mehefin 2021. Yn unol â Rheol Sefydlog 19, mae cyfrifoldebau'r Pwyllgor yn cynnwys ystyried unrhyw adroddiad neu ddogfen a osodir gerbron y Senedd ynghylch defnyddio adnoddau, neu wariant o Gronfa Gyfunol Cymru, gan gynnwys craffu ar gyllidebau’r cyrff a ariennir yn uniongyrchol gan Gronfa Gyfunol Cymru.\nO dan Reolau Sefydlog 18.10 a 18.11, mae cyfrifoldebau'r Pwyllgor yn cynnwys goruchwylio llywodraethu Swyddfa Archwilio Cymru, fel y nodir yn Neddf Archwilio Cyhoeddus (Cymru) 2013.\nO dan Reol Sefydlog 18A, mae cyfrifoldebau’r Pwyllgor yn cynnwys goruchwylio Ombwdsmon Gwasanaethau Cyhoeddus Cymru.\nGall y Pwyllgor hefyd, fel rhan o'i gyfrifoldebau, ystyried unrhyw gynigion ar gyfer datganoli pwerau cyllidol i Gymru. Gall y Pwyllgor graffu ar ddeddfwriaeth a gyflwynir i'r Senedd.


Awgrymiadau a chyngor i fusnesau - Caerdydd.gov.uk\nAwgrymiadau a chyngor i fusnesau\nnew cardiff > CYM > Busnes > Gwastraff masnachol > Awgrymiadau a chyngor i fusnesau\nDyma rai syniadau ar sut i leihau faint o ddeunydd ailgylchu a gwastraff mae eich busnes yn ei gynhyrchu:\nGallwch leihau faint o bost sothach rydych yn ei gael drwy gofrestru eich busnes gyda’r Gwasanaeth Dewis PostDolen yn agor mewn ffenestr newydd\nCrëwch fannau ailgylchu sydd wedi’u labelu’n glir i gwsmeriaid a staff.\nTrefnwch gasgliad ailgylchu cymysg – dyma’r ffordd hawsaf o ailgylchu.\nDeunydd pecynnu a bagiau plastig: Peidiwch â defnyddio gormod o ddeunydd pecynnu. Ailddefnyddiwch bethau fel bocsys cardfwrdd, deunydd pecynnu ac amlenni a gofynnwch i’ch cyflenwr am ddeunydd pecynnu y gellir ei ailddefnyddio neu ei ailgylchu neu sydd wedi’i ailgylchu. Crëwch eich deunydd pecynnu eich hun o bapur newydd wedi’i dorri’n ddarnau a defnyddiwch bapur sgrap fel papur nodiadau.\nAnogwch eich cwsmeriaid i ddefnyddio eu bagiau eu hunain yn lle bagiau plastig.\nBwyd a diod: Osgowch gwpanau a chyllyll a ffyrc plastig, a phrynwch napcynau sydd wedi’u gwneud o ddeunydd wedi’i ailgylchu. Ceisiwch osgoi defnyddio sawsiau mewn pecynnau unigol. Defnyddiwch gynhwysyddion y gellir eu hailddefnyddio. Ail-lenwch jygiau o ddŵr yn lle gwerthu poteli plastig. Crëwch fan ailgylchu a darparwch gadi bwyd os oes angen, er mwyn i’ch staff a’ch cwsmeriaid allu ailgylchu eu gwastraff.\nArgraffu: Dylech ond argraffu pan fo hynny’n angenrheidiol, ac argraffwch ar ddwy ochr y dudalen i arbed papur. Defnyddiwch negeseuon e-bost yn lle llythyron neu negeseuon atgoffa, ac ailddefnyddiwch ochrau glân papur sydd wedi’i ddefnyddio i argraffu dogfennau mewnol. Ailgylchwch arlliwyddion a chetris inc. Gosodwch orsafoedd ailgylchu papur wrth ymyl llungopïwyr a pheiriannau argraffu.\nCeisiwch drwsio neu ailddefnyddio dodrefn, offer TG a ffonau symudol lle y bo’n bosibl, neu eu rhoi i elusen. Darllenwch sut i roi dodrefn i elusen a chael gwared ar eitemau swmpus\nCompostiwch eich gwastraff bwyd\nAilgylchwch olew coginio\nDefnyddiwch ddeunydd glanhau crynodedig mewn cynwysyddion y gellir eu hail-lenwi\nYsgrifennwch bolisi mewnol ar gynaliadwyedd, yn enwedig os oes gennych drosiant uchel o staff\nMae gwefan y Llywodraeth GanologDolen yn agor mewn ffenestr newydd yn rhoi rhagor o wybodaeth am sbwriel busnes a masnachol, gan gynnwys sbwriel trydanol a’ch dyletswyddau storio.\nMae gan Gyfoeth Naturiol CymruDolen yn agor mewn ffenestr newydd fwy o wybodaeth am eich cyfrifoldebau cyfreithiol fel busnes o ran delio â sbwriel a deunydd ailgylchu.\nMae’r Cynllun Craff am WastraffDolen yn agor mewn ffenestr newydd yn cynnig diweddariadau a newyddion rheolaidd am ailgylchu a lleihau sbwriel yng Nghymru, yn ogystal â'r ymgyrchoedd a’r cyngor diweddaraf.\nDarllenwch ein Canllawiau Cynllunio Ategol ar Gasglu a Storio Gwastraff (1.35mb PDF)Dolen yn agor mewn ffenestr newydd  i gael rhagor o wybodaeth am sut y dylai busnesau masnachol storio gwastraff.\nCysylltwch â ni i gael cyngor\nI gael cyngor ar bob agwedd ar sbwriel a deunydd ailgylchu busnes, gallwch gysylltu â ni.\nGwasanaeth casglu gwastraff a deunydd ailgylchu busnesau\nGwasanaeth casglu i fusnesau\nSut i gael rhagor o fagiau ailgylchu busnes\nRhoi gwybod am sbwriel\nCasgliadau sbwriel ac ailgylchu ar gyfer eich cartref\nMail Preference ServiceDolen yn agor mewn ffenestr newydd\nCentral Government websiteDolen yn agor mewn ffenestr newydd\nEnvironment AgencyDolen yn agor mewn ffenestr newydd\nAilgylchu dros GymruDolen yn agor mewn ffenestr newydd


Module CXC-3008: Ymarfer Ysgrifennu Pellach, Bangor University\nYmarfer Ysgrifennu Pellach\nOrganiser: Dr Elis Dafydd\nMae pwyslais cwbl ymarferol i'r modiwl hwn sef ymarfer Cymraeg ysgrifenedig ac addasu ei chyweiriau at wahanol gyd-destunau. Bob wythnos gosodir tasg fer (300 gair, ar gyfartaledd) o wahanol natur, e.e. blog, adolygiad, trafodaeth neu gyfieithiad, a chanolbwyntir yn y dosbarth ar y math o gamgymeriadau a gwendidau sy'n nodweddu'r gwaith a ddaw i law. Bydd hyn yn arwain at drafodaethau ymarferol ar sut i ddefnyddio'r Gymraeg. Y bwriad yw sicrhau hyfforddiant trwyadl mewn iaith a mynegiant.\nYmarfer mewn gwahanol gyweiriau ieithyddol a chyd-destunau i safon uchel.


Cyhoeddi ein Cydgysylltwyr Prosiect newydd ar gyfer Ffrindiau Gigiau Gogledd Cymru! - Anabledd Dysgu Cymru\nCartref Cyhoeddi ein Cydgysylltwyr Prosiect newydd ar gyfer Ffrindiau Gigiau Gogledd Cymru!\nCyhoeddi ein Cydgysylltwyr Prosiect newydd ar gyfer Ffrindiau Gigiau Gogledd Cymru!\nCyhoeddwyd: 23.10.2020 | Ysgrifenwyd gan Kai Jones\nRydym yn falch o gyhoeddi ein Cydgysylltwyr Prosiect newydd a fydd yn cefnogi’r gwaith o gyflawni ein prosiect Ffrindiau Gigiau newydd yng Ngogledd Cymru. Rydym am roi croeso cynnes a chyfeillgar Ffrindiau Gigiau i Heather Graham a Rachel Somerville!\nFfrindiau Gigiau yw prosiect cyfeillio Anabledd Dysgu Cymru. Mae’n mynd i’r afael ag unigrwydd ac arwahanrwydd cymdeithasol drwy baru oedolion ag anabledd dysgu a/neu awtistiaeth â gwirfoddolwr sydd â diddordebau tebyg fel y gallant fynd i gigiau a digwyddiadau gyda’i gilydd.\nBydd Heather a Rachel yn cydlynu’r prosiect yng Ngogledd Cymru, sy’n cynnwys recriwtio, paru a chefnogi Ffrindiau Gigiau newydd, hyrwyddo’r prosiect, a’i helpu i dyfu ledled Gogledd Cymru. Mae Heather a Rachel yn ychwanegiad i’w groesawu at ein tîm Ffrindiau Gigiau, gan ymuno â Kai Jones a Kylie Smith, ein Cydgysylltwyr Prosiect yn Ne Cymru, a Rheolwr Prosiect Lyndsey Richards, sy’n goruchwylio prosiectau’r gogledd a’r de.\nMae gan Heather lawer o brofiadau o wirfoddoli, gan gynnwys gwirfoddoli i’r elusennau Barnardo’s ac Autism Initiatives, ac mae wedi siarad yn Senedd Ieuenctid Cymru, yn y Senedd, yng Nghaerdydd. Cyn gweithio i Ffrindiau Gigiau, bu Heather yn gweithio i gwmni glanhau o’r enw Yn Llanelwy.\nMae Heather wrth ei bodd yn “cerdded a chyfarfod â ffrindiau ac yn mynd i gaffis. Rwyf wrth fy modd yn gwrando ar gerddoriaeth roc/grynj yn enwedig Nirvana. Rwyf hefyd wedi bod i weld y Foo Fighters ar gyfer fy mhen-blwydd yn 18 – cyngerdd cofiadwy iawn.”\nDywedodd Heather ei bod “yn edrych ymlaen yn fawr at weithio gyda Ffrindiau Gigiau ac rwy’n edrych ymlaen at weithio gyda Rachel. Rwy’n siŵr y cawn ni lawer o hwyl yn gweithio ar y prosiect. Rwy’n credu ei bod yn bwysig iawn cael sefydliad fel Ffrindiau Gigiau gan fod cynifer o oedolion ag anableddau dysgu yn colli cyfleoedd i fynd i ddigwyddiadau oherwydd diffyg cefnogaeth, felly mae cael Ffrindiau Gigiau yn wych.”\nMae Rachel wedi gweithio i brosiect Mencap Cymru Ein Rhwydweithiau Cymdeithasol yn y gorffennol, sydd wedi bod yn cofnodi hanes a natur cyfeillgarwch a pherthynas agos y mae pobl ag anableddau dysgu sy’n byw yng Nghymru yn eu profi heddiw.\nMae Rachel yn dweud bod ei hobïau “gan amlaf yn yr awyr agored gan fy mod wrth fy modd yn cerdded, beicio a gwersylla. Rwy’n hoff iawn o gerddoriaeth ddawns a byddaf yn dawnsio yn fy nghegin gyda’r Alexa’n uchel yn eithaf aml! Rwyf hefyd wrth fy modd yn canu. Dwi’n colli eistedd ac ymlacio mewn caffis gan fy mod i’n ffan enfawr o lattes sbeis pwmpen. Mae gennyf ddiddordeb mawr mewn unrhyw beth creadigol, yn enwedig paentio, therapïau celf ynghyd â therapïau awyr agored. Ac rwyf hefyd wrth fy modd gyda bwyd a byddwn yn medru gwylio’r sianeli bwyd am oriau!”\nDywedodd Rachel: “Rwy’n falch iawn o fod yn rhan o dîm Ffrindiau Gigiau, yn enwedig yng Ngogledd Cymru, o le dwi’n dod. Rwy’n edrych ymlaen yn fawr at ddechrau arni, gweithio gyda Heather a thîm anhygoel Ffrindiau Gigiau a gweld ble mae’r daith hon yn mynd â ni. Rwy’n siŵr ei fod yn mynd i fod yn llawer o hwyl!”\nYn dilyn tair blynedd lwyddiannus yn ehangu Ffrindiau Gigiau ledled De Cymru, mae Anabledd Dysgu Cymru wrth ei fodd yn lansio Ffrindiau Gigiau ar draws pob un o’r chwe awdurdod lleol yng Ngogledd Cymru – Ynys Môn, Gwynedd, Conwy, Sir Ddinbych, Sir y Fflint a Wrecsam. Mae hyn yn bosibl diolch i gyllid gan Cymdeithas Tai Dewis Cyntaf (sydd hefyd yn ariannu Ffrindiau Gigiau yn Ne Cymru) a phrosiect Trawsnewid Gogledd Cymru.\nDywedodd Lyndsey Richards, Rheolwr Prosiect Ffrindiau Gigiau: “Rwy’n falch iawn o fod mewn sefyllfa i dreialu Ffrindiau Gigiau yng Ngogledd Cymru. Bu awydd mawr i ni fynd â’r prosiect i Ogledd Cymru a diolch i Tai Dewis Cyntaf a’r Gronfa Trawsnewid Anabledd Dysgu mae hyn yn bosibl erbyn hyn. Rwyf hefyd wrth fy modd i fod yn gweithio gyda grŵp llywio i lunio datblygiadau’r prosiect ac mae’n anodd credu y byddem wedi gwneud cymaint hyd yn hyn hebddynt. Mae’n bleser cael croesawu dau aelod newydd i dîm Ffrindiau Gigiau – Rachel a Heather, ein cydlynwyr newydd yng Ngogledd Cymru – ac rwy’n teimlo’n gyffrous iawn am ddyfodol Ffrindiau Gigiau yng Nghymru gyfan.”\nSut i ymuno â Ffrindiau Gigiau yng ngogledd Cymru\nBydd Ffrindiau Gigiau Gogledd Cymru yn cael ei lansio’n swyddogol ym mis Tachwedd yng nghynhadledd flynyddol Anabledd Dysgu Cymru, Pawb, ar ddydd Gwener 20 Tachwedd. Fodd bynnag, mae ceisiadau ar gyfer Ffrindiau Gigiau eisoes ar agor:\noedolion ag anabledd dysgu a/neu awtistiaeth a hoffai fynd allan yn amlach i gigiau a digwyddiadau a gwneud y pethau maen nhw’n eu caru. Dysgwch fwy a lawrlwythwch ffurflen gais hawdd ei darllen yma.\ngwirfoddolwyr sy’n angerddol am gerddoriaeth, diwylliant, chwaraeon a’r celfyddydau ac a fyddai’n gwneud Ffrind Gig gwych. Dysgwch fwy a lawrlwythwch ffurflen gais yma.\nNeu am ragor o wybodaeth ynghylch gwaith Ffrindiau Gigiau, cysylltwch â’n tîm Ffrindiau Gigiau: e-bost gigbuddies@ldw.org.uk neu ffoniwch 029 2068 1160.\nHeather Graham a Rachel Somerville – Ffrindiau Gigiau Gogledd Cymru